text:
Kunezezelwe awokubulala kwabama-ATM
2013-01-23 10:04
Mlondi Radebe, The Witness
Pietermaritzburg - Liyiswe eNkantolo yesiFunda eMgungundlovu icala lamadoda ayisishiyagalolunye asolwa ngohide lwezigameko zokuqhunyiswa kwama-ATM KwaZulu-Natal, ukuze kunezezelwe amacala ababekwe wona, nokubalwa amabili okubulala.
Kwaboshwa amadoda ayishumi ngokubhonjwa kwale mishini yemali, kodwa lihoxisiwe icala loyedwa ngesikhathi kulalelwe imininingwane yecala eNkantolo yeMantshi yaseHowick njengoba bekungekho ubufakazi obumyamanisa nalezi zigameko.
Laba basolwa abayisihiyagalolunye, abaseminyakeni ephakathi kuka-20 no-40 ubudala, basolwa ngokuzama ukubulala uTafadwa Chapwanya, nowayehlala ngaphesheya komgwaqo lapho kukhona khona i-ATM yaseFNB kuNottingham Road, nekusolwa la basolwa ngokuyiqhumisa ngoSepthemba.
Wadubuleka esiswini engaphakathi emzini wakhe.
Baphinde babekwa elokuzama ukubulala u-Alex Zondi, nowadubuleka emlenzeni ngesikhathi ehamba ngemoto yakhe kuqhubeka isigameko sokuqhunyiswa kwe-ATM eHowick.
Kuthiwa bahamba nemali elinganiselwa ku-R600 000 ngesikhathi benza lezi zigameko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


c: text/html

text:
Uzophela umbuso - ANC
2012-08-08 16:46
Bloemfontein - Ukuhambela phesheya kolwandle, amadili okudla angenasidndo kanjalo nokwenziwa kwezikibha zeqembu i-African Nationa Congress, angeke kusaqhubeka, kusho ubuholi beqembu esifundazweni iFree State.
"Iqembu lizobekela ubuholi imithetho eqinile," kusho uNobhala esifundazweni uWilliam Bulwane.
UBulwane usho lokhu ngemuva kombiko womcwaningi mabhuku mayelana nomasipala baseFree State.
"Siyawamukela umbiko womcwaningi mabhuku. Sikhathazekile ngokungenzi ngendlela kwabanye bomasipala."
UBulwane uthe ubuholi beqembu buvumelene ngokuthi kwenziwe izinguquko ezithize kuze kuzolungiswa isimo.
Uhulumeni wesifundazwe usayinise izimeya zomasipala isibophezelo sokusebenza ngokuzimisela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).

robotstxt: allowed

filter: keep


text:
Zimkhalele owesifazane ngokubulala umyeni
2012-11-13 14:02
Johannesburg - Kuboshwe owesifazane ngemuva kokutholakala kwesidumbu sendoda, 46, okukholakala ukuthi ngesomyeni wakhe, eLenasia, eningizimu neGoli, kusho amaphoyisa aseGauteng.
UWarrant Officer Kay Makhubela uthe amaphoyisa alunywe indlebe ngoMsombuluko ebusuku ngokuthi lo wesifazane, 47, nomakhelwane bakhe babulale bagqiba le ndoda ngo-Okthoba 7.
"Amaphoyisa alandele umkhondo kwaze kuba lo wesifazane uyavuma watshengisa amaphoyisa lapho egqibe khona umyeni wakhe. Kube sekutholakala isidumbu sayiswa emakhazeni kahulumeni."
Kuphinde kwaboshwa amadoda, aneminyaka engu-23 no-36, nabesifazane abaneminyaka engu-29 no-34 ubudala.
Imbangela yalokhu kubulala ayikaziwa.
Abasolwa kulindeleke ukuthi bavele eNkantolo yeMantshi eProtea kungekudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
SIZWE BLOSE
KUZOKUBE kuqhuma u-Amen, kubabazwa amandla kaNkulunkulu eJesus Dome Durban Christian Centre namhlanje ebusuku njengoba kuzoba nedili lomculo wokholo i-Gospel In You.
Le ndumezulu yomcimbi osematheni kulezi zinsuku kubathandi bomculo wokholo uzoqala ngo-7.30 kusihlwa.
UWanita Ngcobo, ongumhleli walo mcimbi, uthe amathikithi asatholakala kuma-computickets. abantu abawathenge khona ukuze bangabi nankinga yokujoyina olayini balabo abazobe sebewathenga emnyango.
“Kuzokwenza impilo yakho ibe lula kakhulu ukulithenga e-computickets. sicela nabantu abanezingubo abangasazisebenzisi beze nazo ngoba sifuna ukuyonikela ngazo kulabo abazidingayo,” kusho uWanita.
Uthe njengoba manje sekungene ubusika, amakhaza ashubisa umnkantsha yingakho bebone kufanele ukuthi bacele abantu abazohambela lo mcimbi ukuthi belule isandla ngokuthi beze nezingubo abangasazisebenzisi ukuze kufudunyezwe nalabo abangenazo.
Uthe lo mcimbi ubophele abaculi abathandwa kakhulu ngabathandi bomculo wokholo.
UWanita unxuse abantu ukuthi abafike bazozibonela uHlengiwe Mhlaba, Sfiso Ncwane, Lusanda Spiritual Group, Thabile Myeni noVeliswa Myeni.
Amathikithi alo mcimbi asukela ku-R150, kube khona elika-R200 kugcine ngelika-R300.
Isolezwe linamathikithi awu-10 ahamba ngamabili elizowapha abantu abazothumela nge-sms igama elithi “gospel” kule nombolo: 33963 namuhla kuphela.
Services


text:
MBONGISENI BUTHELEZI
Ebika eseGoli
USEVEZE ukuthi ukudliwa yizimbangi zabo ezinkulu, i-Orlando Pirates, kubavule amehlo umdlali wasesiswini weKaizer Chiefs uJosta Dladla.
Ukhuluma kanjena nje lo mdlali iChiefs idliwe kabuhlungu isithembile ngesikhathi ibhekene nePirates emdlalweni weCarling Black Label Cup lapho ishaywe khona ngo 5-4 kumaphenathi kulandela igoli likaBenni McCarthy alishaye ngomzuzu wokugcina yalinganisa iBucs.
AmaKhosi anomunye umdlalo onzima ngeSonto lapho ezobhekana khona neMamelodi Sundowns koweMTN 8 quarter final eLoftus Stadium, eTshwane.
“Emdlalweni wethu nePirates sidlale kahle sase siyalala ngasekugcineni umdlalo usuzophela. Lokhu kwenze ukuthi basebenzise lelo thuba ukuthola ithola igoli lokulinganisa elisifake enkingeni. Leli goli likaMcCarthy (Benni) lisithene amandla,” kusho uDladla.
“Besingalilindele ngempela ngalesi sikhathi alishaye ngaso uma ubheka umsebenzi onzima ebese siwenzile ngalolu suku. Sizosebenzisa loya mdlalo ukuthi sinqobe umdlalo wethu neSundowns ngempelaSonto. Sivuleke amehlo, ngeke sikuphinde esikwenzile kuPirates. Sizoya kulo mdlalo olandelalyo ukuyolwela ukunqoba.”
Uthe isikhala sikaTinashe Nengomashe, osanda kushiya kuChiefs, asibonakali esiswini ngoba kunabadlali abahle abathathe indawo yakhe.
“UNengomashe unesipiliyoni kodwa okwamanje mina angisiboni isikhala sakhe ngoba uNkosi (Siyabonga) ungidlalela kahle noReneilwe Letsholonyane kanti baxhumana kahle nami. NoNkosi ngeke usibukele phansi isipiliyoni sakhe, ungumakadebona ebholeni lalapha ekhaya kanti uke wadlala naseGermany,” kusho uDladla.
Khonamanjalo isibabuli somdlali weSundowns uSurprise Moriri uthe bafuna ukumangaza iChiefs kulo mdlalo wabo wangeSonto.
“Sizokwenza konke ekusemandleni ukuthi siqede le nto yokuthi thina sihlale sishaywa yiChiefs. Bazomangala ngoba sizowuthatha lo mdlalo bengalindele. Bangakhohlwa ukuthi njengoba nabo befuna ukuwina nathi kunjalo,” kusho uMoriri.
Uphinde wancoma abadlali abasha eqenjini wathi babukeka bethembisa kakhulu.
“Ngiyethemba ukuthi bonke abadlali abasayinisiwe bazoba wusizo eqenjini. U-Edward Manqele ubukeka engumuntu ozokwenza umonakalo uma sidlala neChiefs kanti noThamsanqa Sangweni ubukeka emuhle lapha esiswini,” kuphetha uMoriri.
ISundowns ikhishwe yiPirates kulo mqhudelwano kuma semi-final ngonyaka odlule njengoba neChiefs ishaywe yiwona amaBhakabhaka kowamanqamu.
Isiyonke imidlalo yeMTN 8 ngempelasonto imi kanje:
Kusasa:
Pirates v Celtic (Orlando Stadium, 7.30pm)
NgoMgqibelo:
SuperSport United v Free State Stars (Peter Mokaba Stadium, 3pm)
NgeSonto:
Sundowns v Chiefs (Loftus Stadium, 3pm)
Swallows v AmaZulu (Dobsonville Stadium, 3pm)
Services


text:
Sekushone 2 emuva kokuqhuma kwegesi eKapa
2013-02-14 10:05
Johannesburg - Sekushone umlisa wesibili kulandela isehlakalo sokuqhuma kwegesi efemini eseDurbanville, eKapa, kusho abazemililo nezinhlekelele edolobheni.
"Indoda lena ishonele esibhedlela ebusuku," kusho okhulumela uphiko, uTheo Layne.
Ukuqhuma kwenzeke ngoLwesithathu ntambama ngesikhathi kuqhubeka umsebenzi efemini iGlobal Gases, kuContermanskloof Road.
Sekushone abantu ababili, kwalimala abanye abayisithupha, umuntu oyedwa ushumpuke imilenze yomibili, omunye walahlekelwa umlenze owodwa.
Abalimale bangeniswe esibhedlela bephuthunyiswa ngendiza enophephela emhlane.
ULayne uthi ukuqhuma kubhidlize izindonga, uthi-ke kuzohlolisiswa ibhilidi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Bavelile basolwa ngelokubulala abeNFP eKZN
2012-10-18 14:03
Durban - Izelamani ezimbili ezisolwa ngokudubula zibulale ilungu leNational Freedom Party zivelile eNkantolo yeMantshi yaseMlazi, nokuyilapho zibhekene khona necala lokubulala.
UMuzi, 29, noXolani Ntuli, 32, bekulindeleke ukuba bafake isicelo sebheyili kodwa ummeli wabo ubengekho.
UMbuso ubuvele uhlele ukuyiphikisa ibheyili.
Leli cala libe selihlehliselwa uNovemba 7.
Abasolwa bazogcinwa ezikhindini.
Ilungu leNFP uMthunzi Gwala wadutshulwa wabulawa ngoJulayi, isidumbu sakhe satholakala emgwaqeni oseMlazi esigcemeni sakwa-T.
Amaphoyisa athi asikacaci isizathu salesi sehlakalo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kutshalwe inqwaba yamaphoyisa eBloem
2012-12-18 12:01
Bloemfontein - Amaphoyisa akhishwe ngobuningi bawo kanjalo nabezindaba njengoba kuvele amadoda amane aboshelwe ubushokobezi eNkantolo yeMantshi yaseBloemfontein ngoLwesibili.
Ngaphambilini amaphoyisa acele abantu ukuba baphume enkantolo ukuze bezoseshwa ngaphambi kokuba baphindele phakathi.
IMantshi uPiet Bester ube esecela abantu ukuba baphinde baphume njengoba icala lizoqala ngokuhamba kosuku.
UBester ube esethi ufuna kusale abantu abathintekayo kuphela kuleli cala ngaphakathi.
Okhulumela amaphoyisa aseFree State uBrigadier Billy Jones uthe la madoda amane, aneminyaka ephakathi kuka-40 no-50 ubudala, avela ngamacala obushokobezi ahlobene nokuvukela umbuso.
Iqembu elisha iFederal Freedom Party (FFP) lithe likholwa ukuthi okungenani abasolwa ababili bangamalungu alo.
Abasolwa ngoMark Trollip, John Martin Keevy, Johan
Hendrick Prinsloo noHein Boonzaaier.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
‘Kuyisibusiso kimina ukuba kulo mcimbi’Comment on this story
NOKUBONGWA PHENYANE
UKUFANISA nesibusiso ukuba ngumphathi wohlelo emcimbini ohlelwa yiSolezwe, Intandokazi Women’s Club, usomabhizinisi waseThekwini osezakhele igama ngokuhlela imicimbi, uNksz Zama Phakathi, weSplendid Marketing othi abesifazane abazoba khona kulo mcimbi ufuna ukubashiya nezikhuthazo ezizobasiza.
UNksz Phakathi uthe ukuhambela lo mcimbi kuye nezintokazi ezizobe zikhona ukufanisa nenhlanhla ngoba yena injongo yakhe enkulu wukukhuthaza nokunika izeluleko kwabanye abantu besifazane.
Lo mcimbi omkhulukazi ongowesibili ukuba khona kulo nyaka iphephandaba eligubha iminyaka ewu-10 laba khona, uzoba seTiger Lodge, eJozini, ngoJune-9.
UNksz Phakathi uthe abesifazane kumele bazi ukuthi uma bengena kwezamabhizinisi kufanele bazitshele ukuthi konke kuzolunga futhi osungule ibhizinisi kumele azitshele ukuthi uzophumelela.
“Ngijabule kakhulu ngokubakhona kulo mcimbi futhi ngiyabathembisa abantu besifazane ukuthi yize ngizophatha umcimbi kodwa ngizobashiya nezikhuthazo zokubamba ibhizinisi nokuthi ungalenza kanjani liphumelele,” kusho uNksz Phakathi.
Uthe yena waqala ukuzibona ukuthi angakwazi ukungena kwezamabhizinisi ngesikhathi esebenzela inkampani yakwaChamber Of Commerce lapho babelekelela abantu ukuthi bangawakhulisa kanjani amabhizinisi abo.
“Abantu babelokhu bengibuza ukuthi yini ngingaziqaleli elami ibhizinisi. Ngendlela engangizimisele ngayo nami ngagcina ngizibonile ukuthi ngempela ngingangena kulo mkhakha,” kusho yena.
Uthe ngo-2009 ube esevula leli bhizinisi analo manje injongo yalo enkulu okuwukuhlela imicimbi, ukuxhumana nabezindaba nokuhambela izindawo ezehlukene beqwashisa ngezinto ezehlukene.
Kulo mcimbi injongo enkulu wukucija abantu besifazane ngezinto ezehlukene ezithinta bona ngqo njengoba izikhulumi zisuke zibanikeza konke abangakusebenzisa.
Izikhulumi ezifana noNkk Bridget Shabalala, woMnyango wezoBulungiswa KwaZulu-Natal, Vuyi Gama, oyinxusa lakwa-Inecto, abamele Ithala nabanye basuke besabalalisa ulwazi olwahlukene olungasiza abantu besifazane.
UNksz Precious Gumede, weSolezwe, uthe bacela ukuthi abantu besifazane asebebekise izindawo zabo kulo mcimbi bakhokhe ngokushesha ukuze bangavimbeli abanye.
“Abantu asebeyibekisile indawo kumele bakhokhe ngokushesha njengoba kungenzeka ukuthi bavimbela abanye uma sebeshintshe umqondo bethi abasezi. Lokhu kungadala ukuthi abantu abebethanda ukuza bagcine ngokungezi,” kusho uNksz Gumede.
Uthe imali yokungena ngu-R150 umuntu ngamunye.
Uthe kule mali umuntu uzothola okuya ngasethunjini nomxhaka wezinto ezikhala kahle.
Abafuna imininingwane ngalo mcimbi bangashayela uNksz Sandy Xola kuSolezwe ku- 031 308 2552 kusukela ngo-9 ekuseni kuya ku-3 ntambama.
Phakathi kwabaseke lo mcimbi singabala Ithala, Hallmark, uMnyango wezoBulungiswa, Inecto neSpekko rice.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-86 eyabashayeli abazaziyo izintoComment on this story
IMOTO: Toyota 86
INANI: R298 500
NGANGIZITSHELA ukuthi ukudlula kwemidlalo yeNdebe yoMhlaba kuleli kusho ukuphela kwezinto ezibeka iNingizimu Afrika ezingeni lomhlaba, kodwa kubukeka imboni yezezimoto ilokhu iqhubekile nokuthokozisa abantu.
Enye yezinkampani engazibekile phansi iToyota South Africa Motors imemezele ukufika kwe Toyota 86 kuleli.
Kulindeleke ukuthi lena esesigabeni esiphansi iqale ukubonakala ngenyanga ezayo uJulayi 9, bese kuthi ngokuhamba kwenyanga kwa Toyota baphinde bathule izinhlobo ezimbili ezithe thuthu ngezinga.
Ihlukile le moto yakwaToyota ngoba izophuma nezicabha ezimbili kanti iwuhlobo lwe sporty kodwa inani layo eliphansi kakhulu.
Abantu abakhonze izimoto ezingama-hatch kodwa ababalekela lolu hlobo oseludume kakhulu, lena imoto eseceleni ehlukile abangakwazi ukuziqhasabula ngayo.
Kulezi zinhlobo ezisezingeni eliphezulu kukhona eshintshwayo imanual bese kuba khona ezishintshayo ephuma no gearbox ongu 6 speed. Lo gearbox uyakwazi ukuthi uphinde uwushintshe esiteringini.
Le moto isebenzisa iSmart Start okusho ukuthi uma uyidumisa uchofoza nje ibhathini kodwa kumele njalo ukhiye osebenza njengesensa ube kuwena emzimbeni.
Ngaphakathi iyisikhumba kusuka phansi kuya phezulu, kanti iphuma ne automatic climate control namasondo angu 17 inch.
Noma sike sakuvezela ukuthi lena esesigabeni esiphansi izobiza malini, kodwa Toyota bathi i-86 ethe thuthu ngezinga izobiza u R329 400 bese kuthi iHigh Speed Auto yona ibize R346 500. Zonke izinhlobo zizophuma ne service plan yeminyaka emine emuva kuka 60 000km. Njengoba ngike ngachaza ngesonto eledlule ngikhuluma ngokusebenzisana kwezinkampani zezimoto, bheka nje ngoba le 86 iphuma nenjini esanda kwakhiwa yeSubaru engu 2.0 litre, four cylinder eyi Direct Injection esebenzisa upetrol. Le njini inamandla finyelela ku 147kW kanye ne torque engu 205Nm.
Ngokusho kwesikhulu esiphezulu sezokuxhumana kwa Toyota uKerry Roodt i-86 akuyona nje imoto eyejwayelekile, kodwa ikhombisa indlela entsha ethathwa abakwaToyota. Uqhuba uthi imoto akuhlukile nokuthi yakhelwe ukubhekana ngqo nezidingo zomshayeli. Uthi le moto eyabantu abathatha ukushayela njengento abayizwa ngaphakathi kunalabo abakubona ukushayela kuyinto umuntu okumele ayenze.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UMakhanya angase ayishiye iDowns
2013-02-07 14:05
Johannesburg - Abalandeli beqembu iMamelodi Sundowns bangase bagezeke izinhliziyo uma bezwa ukuthi uKenneth Makhanya uzoqoqa amasakana akhe abuyele ekhaya eSwazini.
UMakhanya owake waba yisikhulu esiphezulu kuBlack Leopards, uzobuyela ezweni lakhe la khona ezokuba yisikhulu esigungwini iNational Sports
Council, kusho umbiko weKickOff.com.
Lesi sikhulu sikanye noTrott Moloto, sinyamanambana kubalandeli beqembu abathi bayimbangela yokungenzi kahle kwamaBrazilians.
Umbiko wephephandaba laseSwazini iTimes of Swaziland, uthi uMakhanya ucele uMnyango wezemiDlalo ezweni ukuthi umvumele athi ukulungisa izintwana ezithle kuleli laseNingizimu Afrika, ngaphambi kokuthi abuyele eMbabane.
“UMakhanya ubizelwe ukuthi azobamba isikhundla esiphezulu ezweni lakhe. Libonakele igalelo lakhe kwezemidlalo kanti izingxoxo zikhomba ukuthi nakanjani uzowuthatha umsebenzi," kusho umbiko.
Kusenjalo-ke iSundowns inamathemba okuthi uCalvin Marlin noDennis Onyango bazobe sebeluleme ngaphambi kokuthi iqembu lihlangane neKaizer Chiefs, emdlalweni walo weligi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Bavelile ngelokweba imfuyo eKZN
2012-08-30 12:08
Johannesburg - Amadoda amathathu avele enkantolo ngemuva kokubanjwa empitshene emotweni neziklabhu ezine ezintshontshiwe, kusho amaphoyisa aKwaZulu-Natal ngoLwesine.
UColonel Jay Naicker athe uMxolisi Dlamini, 20, Sabelo
Khoza, 22, noThobani Madlala, 20, bavele eNkantolo yeMantshi yaseXobho ngoLwesithathu.
"La madoda abhekene namacala okweba imfuyo azophinde avele enkantolo ngoSepthamba 6," kusho uNaicker.
Amaphoyisa amisa iToyota Tazz emhlophe ngoLwesithathu ngesikhathi esesha izimoto emgwaqeni uR56.
UNaicker uthe la madoda aboshwe ngesikhathi ehluleka ukuchaza ukuthi azithathephi lezi zilwane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Sizobulawa isiboshwa esizicelele
2013-01-16 16:02
Virginia - Uma isiboshwa uRobert Gleason Jr. waseVirginia, engena egumbini eliyisemphelandaba ekubulawa kulo abalahlwe ngamacala, kuzobe kuphelile njalo ngaye.
Lesi siboshwa sacela ukuthi sibulawe, hhayi ngoba sifuna ukufa kodwa ngoba sinokwesaba ukuthi uma singabulawa, sizoqhubeka nokubulala abantu.
UGleason ubesejele edonsa ngesikhathi ebulala esinye isiboshwa futhi enza isithembiso sokuthi uzoqhubeka abulale abanye, uma kuwukuthi akabuluwa yena uqobo.
Ngesikhathi izikhulu zicubungula isicelo sakhe sokuthi abulawe, waklinya isiboshwa wasabisa ngokuthi mkhulu umonakalo ozokwenzeka uma bengasheshisi baphumele obala ngesicelo sakhe.
"Asisheshiswa ngani isicelo sami? Kuzokonakala uma nilokhu nibambezela,” kusho uGleason ngesikhathi ebuzwa yizikhulu zomthetho, ngalesi sicelo.
Uhlelo lokubulawa kukaGleason, kulindeleke luqale ngo-21:00, ejele iGreensville Correctional Center.
Uma iziboshwa zibulawa, ziyakhetha ukuthi zifuna ukujovwa noma ukushokhwa ngogesi, uGleason nguye kuphela osakhethe ukushokhwa ngogesi kusukela ngo-2010.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Uzojeziswa umfundi ongqimuze uthishaComment on this story
MHLENGI SHANGASE
UZOTHATHELWA izinyathelo yisikole afunda kusona umfundi wase-Usizo High eMsinga ogingqe ngequpha uthisha wakhe ngoba bengazwananga.
Lo mfundi kuthiwa ushaye lo thisha wangeniswa esibhedlela ngemuva kokungaboni ngaso linye ngeledlule.
Okhulumela uMnyango wezeMfundo, uMnuz Sihle Mlotshwa, uthe lesi sehlakalo esibashaqisile senzeke ngoLwesibili olwedlule lapho umfundi emane wavulela ngenduku kulo thisha wesilisa.
Uthe bayaluphenya lolu daba kanti abazali nothishanhloko bamvakashele lo thisha esibhedlela, wathi isikole sizomthathela izinyathelo lo mfundi.
“Asikwazi ukuthi singaba nezimo ezinje ezikoleni. Isikole sizomthathela izinyathelo silandela imithetho nemigomo ebekiwe. Izikole yindawo yokufunda nokufundisa abafuna ukugcwaneka abahambe bayokwenza kwenye indawo,” kusho uMlotshwa.
Yize induku seyavalwa ezikoleni zakuleli kodwa othisha nothishanhloko basaqhubeka nokushaya abafundi, abanye sebakhonjwa nendlela, abanye bazobhekana nokuqondiswa kwezigwegwe ngoba akuvumelekile ukushaywa kwabafundi.
Kothisha abangu-70 abaphenywa wuMnyango ngokungaziphathi kahle, abahlanu baphenywa ngamacala okushaya abafundi, abathathu abasebenzisa induku, abayisithupha okulala nabafundi, abayisishiyagalolunye abaneziqu ezingombombayi, abane ngokulwa esikoleni.
Kwelokushaywa kwabafundi uMlotshwa uthe, kusuka nyakenye kuze kube yimanje sebephenye amacala ayisishiyagalombili othisha abashaya abafundi.
“Abahlanu sabakhomba indlela, oyedwa wanikwa isexwayiso sokugcina, ababili bazobhekana nokuqondiswa izigwegwe. Amacala okushaywa kwabafundi awabikwa kakhulu eMnyangweni ngaphandle uma umfundi elimale kakhulu,” usho kanje.
Uthe lezi zibalo kungenzeka ukuthi azisho into okuyiyona eyenzekayo ezikoleni zesifundazwe ngoba azibikwa lezi zehlakalo.
Uthe: “Sithanda ukuxwayisa othisha nothishanhloko abasaqhubeka nokushaya abafundi ukuthi abakuyeke lokhu ngoba uyaxoshwa ngisho ukuxoshwa emsebenzini.”
Phambilini uMnyango wachithwa yinkantolo waphoqwa ukuba ukhokhe izindleko zecala lomfundi owalimala ehlweni ngesikhathi eshaywa nguthisha. UMlotshwa uthe bayasihlonipha isinqumo senkantolo futhi abazimisele ukusiphikisa, wathi uma kuwukuthi uMnyango uyiswa enkantolo ngenxa yokushaywa kwabafundi, lowo thisha kumele azi ukuthi uzoyikhokha imali yoMnyango yasezinkantolo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Usesibhedlela owesifazane owe entabeni
2013-01-02 07:16
Durban - Owesifazane waseThekwini oneminyaka engu- 41 ubudala, usinde kukubi ewa esuka eweni eliphakeme ngo-30m, eChatsworth.
Abahambisa usizo oluphuthumayo bathi lona wesifazane uyelashwa esibhedlela sendawo.
“Abatakuli basebenze kanzima bezama ukusiza lona wesifazane ebebezama ukumbuyisela phezulu egqumeni awe kulo. Ungeniswe esibhedlela kukubi,” kusho okhulumela abakwaNetcare 911 uSanti Steinmann.
Ayikakabi khona imininingwano ngalokho okuholele ekwenzekeni kwengozi, kusho uSteinman.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Uqweqwe lommeli kwelokudlwengula eKZN
2013-02-05 10:03
Durban - Ummeli waseThekwini nowake wahlala njengejaji eliyibamba eNkantolo eNkulu yaKwaZulu-Natal usolwa ngokunukubeza ngokocansi isihlobo sakhe sesifazane, kubika iphephandaba iThe Witness ngoLwesibili.
UMayakisten "Mike" Govindasamy usolwa ngokuwotawota owesifazane, oseneminyaka eko-20 manje, ngesikhathi elele naye nonkosikazi wakhe uMuniamma ngo-2007.
Amaphepha aseNkantolo eNkulu yaseThekwini abeka ukuthi le ngane yayivakashele umndeni wakwaGovindasamy e-Effingham Heights ngesikhathi umsolwa eyithinta.
NgoJulayi 2010 kusolakala ukuthi umsolwa wabe esedlwengula le ngane ilele phansi esiphontshini egumbini lakhe lokulala.
UGovindasamy uyaziqhathulula kula macala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubheduke isiteleka eBangladesh
2012-12-18 07:24
Dhaka - Isiteleka okuhloswe ngaso ukuba kuvalwe amaqembu ezepilotiki ama-Islam kuleli lizwe eligcwele amaSulumane kuvale izikole nezitolo kwaphazamisa nezimoto eDhaka.
Ukuhlangana kwamaqembu ayisihlanu aphikisayo kuphume nesinqumo sokuthi kube nokhukhulelangoqo wesiteleka ngoLwesibili eBangladesh.
Izikhulu zitshale amaphoyisa alinganiselwa ku-10 000 kanjalo namalungu ombutho wezokuphepha eDhaka njengoba ababhikishi begcwele izitaladi.
Bekungakabikwa dlame okwamanje.
Laba bakhala ngokuthi amaqembu ama-Islam afuna izwe liphathwe ngomthetho wawo iSharia.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Abesifazane bahlinzekwe ngemimese yokuzivikela
2013-01-24 10:01
Mumbai - Iqembu lezombusazwe lisabalalisa izinkulungwane zemimese kwabesifazane entshonalanga yeNdiya ukubasiza ukuthi bakwazi ukuvikela kulandela ukudlwengulwa kowesifazane owagcina ngokushona.
IShiv Sena, nokuyiqembu elidume ngokusabisa nokudala uthuthuva, liqale ngoLwesithathu ukusabalalisa lezi zikhali eMumbai.
"Ngendlela osika ngayo imifino, kumele usinqume kanjalo-ke isandla somuntu okuthintayo," kusho isikhulu saleli qembu endaweni u-Ajay Chowdhary etshela abalandeli, ethi abesifazane kumele bafe nayo le mimese, ingasuki ezikhwameni zabo.
Leli qembu lihlela ukusabalalisa imimese engu-21 000 edolobheni iMaharashtra.
Ukudlwengulwa ngesihluku kwesitshudeni, 23, ebhasini eNew Delhi ngoDisemba, kwavusa enkulu imvunge ezweni kwaqubuka nemibhikisho ekhala ngokuthi abesifazane abavikelekile.
Lesi sitshudeni sashonela esibhedlela esiseSingapore.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kushone 15 kuhlaselwa e-Iraq
2012-11-14 12:01
Bghdad - Kushone abantu abantu-15 kwalimala abaningi e-Iraq kulandela ukuqhuma kwamabhomu okwenzeke ngosuku olwandulela uLwesithathu ngesikhathi amaSulumane egubha unyaka wawo omusha, kubike abezokuphepha nabezempilo.
Ukuqhuma okwenzeke ngezintatha -- obekuyizimoto ezinhlanu ebezicushwe ngamabhomu eceleni komgwaqo -- kwenzeke eBaghdad nakwamanye amadolobha amathathu, kanti kungase kudale ezinye izinkinga kuleliya lizwe elisanda kubuyisana ngemuva kwempi.
Lokhu kuqhuma kwenzeke eKirkuk, nokuyilapho kushone khona abantu abangu-9 kwalimala abangu-39, okuyisifundazwe esisenyakatho ne-Iraq.
Kwesinye isigameko kushone abantu abahlanu kwalimala abangu-34 ngesikhathi kuqhuma izimoto ezimbili.
Okunye okuqhuma okwenzeke kusona lesi sifundazwe edolobheni iHawijah kushiye abantu abane beshonile kwalimala abahlanu, ngokusho kwezikhulu.
- Landela
IzindabaNews24 kuTwitter
- Sapa - AFP


text:
Bayazihlangula kwelokudayiswa komzimba
2013-01-22 10:02
Durban - Udokotela nonkosikazi wakhe namadoda amathathu baziqhathululile ekubandakanyekeni ekudayiseni izidakamizwa, ukushushumbisa abantu nokuba nendawo yokudayisa ngomzimba eNkantolo yesiFunda eThekwini.
Laba baboshwa ngoFebhuwari nyakenye, kanti babhekene namacala angu-156, abandakanya ukushaya, ukudlwengula, ukudayisisa izingane ngomzimba nokunye.
Basolwa ngokuba nendawo lapho kudayiselwa khona umzimba nalapho izingane ezineminyaka engu-12 ubudala zazisebenza njengamayengandoda.
Amaphoyisa athi kwahlengwa abesifazane abangu-24, abayisishiyagalombili kwakuyizingane ezazidle izidakamizwa.
USandile Patrick Zweni, 36, Nonduzo Dlamini, 24, Bhabha Dubazini, 29, uDkt Genchen Ragnath, 58, nonkosikazi wakhe uRavina, 47, bangase bathole udilikajele uma belahlwa yila macala ngaphambi kweMantshi uSimphiwe Hlophe.
Icala liyaqala ngoLwesibili ukulalelwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Abe-SANDF emnyakazweni omusha eDRC
2012-11-29 10:02
Goma - Amasosha aseNingizimu Afrika ahambisana namanye ahlome azingovolo e-Uinited Nations, alungiselela ukuthatha isikhumulo sezindiza saseDemocratic Republic of Congo, esidliwe yizidlamlilo.
Isikhumulo sezindiza esingaseGoma, sadliwa yizihonga zeqembu iM23, ngesonto eledlue, lesi isikhumulo sigesinye sezinkuku kakhuku ezweni.
INingizimu Afrika ithumele amasosha angu-1 200 ukuthi ayokwelekelela esifundazweni iNorth Kivu, la ekukhona khona idolobha iGoma.
AbeM23 bake bashintshana ngenhlamvu namasosha kahulumeni waseDRC, ngesonto eledlule, lokhu kuholele ekutheni abantu abaningi babaleke bashiye amakhaya abo.
Amasosha aseNingizimu Afrika azongena kulesi sikhumulo njengoba abeM23 bevume ukuhamba bathuthe edolobheni iGoma, lokhu kuyingxenye yesivumelwano esisayinwe e-Uganda.
NgoLwesithathu aqalile ukubonakala amaloli athutha impahla, abeM23 belungiselela ukuphuma edolobheni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Lahlasela ngoba laliwe iphoyisa
2012-10-23 14:29
Cape Town - Iphoyisa laseMossel Bay elavulela ngenhlamvu ngaphambi kokuba lizidubule nalo lalingakutholi ukuphumula ngenxa yokuhlukana nentombi yalo, kusho umbiko ngoLwesibili.
ICape Argus ibike ukuthi uSergeant Annesh Bootram, 36, uye lapho kuhlala khona owayeyintombi yakhe uConstable Evelyn Pienaar ngeSonto, kwase kuqubuka ingxabano.
"Kube sekuqhuma inganono... Ezinye izinhlamvu zadubula uPienaar. Umama wakhe, indodakazi yakhe eneminyaka eyisithupha kanye nomgani wakhe nabo bathola ukudubuleka," kusho okhulumela amaphoyisa uCaptain Malcolm Pojie.
UBootram wehla ngephaseji, wabe esezidubula, washonela khona lapho.
Bonke ngaphandle kukaPienaar baphume ngoMsombuluko esibhedlela.
Ngokusho kombiko, uBootram noPienaar bahlukana ezinyangeni ezimbalwa ezedlule, uBootram akayizwisisanga kahle leyo kanti futhi ubekhathazekile ngelungelo lokugcina izingane zakhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kufunwa oduke eNanda Dam
2013-01-07 13:03
Durban - Abatakuli baKwaZulu-Natal bayaqhubeka nokuthungatha indoda enyamalale eNanda Dam, ngesikhathi ibhukuda, kusho abakwaNational Sea Rescue Institute.
Iqeqebana elingabangani belizikhiphile lenza okwaziwa nge-water ski, ngesikhathi oyedwa kubo enyamalala, kusho okhulumela abatakuli uCraig Lambinon.
"Iqulu limbheke lancama umngani walo,” kusho isitatimende.
"Abakwa-NSRI abakabi nayo imininingwano ephelele ngalokho okwenzekile, sekuvulwe idokodo ngokunyamalala komuntu.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kushone 2 kuphahlazeke indiza encane eLimpopo
2013-01-01 14:00
Johannesburg - Abantu ababili bashonile ngesikhathi kugqamuka umlilo ebhanoyini ebebeligibele, liphahlazeka, ePhalaborwa, kusho amaphoyisa aseLimpopo, ngoLwesibili.
"Indiza ibisuka ePhalaborwa. Iphahlazeke iqeda nje ukusuka phansi," kusho okhulumela amaphoyisa uLieutenant Colonel Ronel Otto.
U-Otto uthi kushone amadoda amabili abephakathi, aneminyaka yobudala ephakathi kuka-42 no-60.
Abezindiza bazophenya ngalokhu kuphahlazeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Umphakathi ubhaxabule osolwa ngokubulala
2013-02-18 07:40
Johannesburg - Uthelekelwe ngumphathi washaywa, umlisa obesolwa ngokubulala ishende lentombi yakhe endaweni yaseMadobogo, kusho amaphoyisa aseNorth West.
Indoda eneminyaka engu-36 ubudala, ihambe iyovakashela intombi yayo ngoMgqibelo, yase iyifica nomunye wesilisa, kusho okhulumela amaphoyisa uCaptain Amanda Funani.
"Kube nempi phakathi komsolwa nentombi yakhe, kwaze kwangenelela ishende."
Indoda ibe isigwaza ishende ngebhodlela esifubeni lashona, ngakusasa umphakathi ube usuphuma inqina uthungatha umsolwa, obanjwe esekhaya kubo.
" Bazithathele umthetho ngezandla bamshaya ngaphambi kokuthi bamdlulisele emaphoyiseni."
UFunani uthi umsolwa udluliselwe emtholampilo, uzovela ngaphambi kweNkantolo yeMantshi yase-Atamelang, ngoMsombuluko.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
'Umkhakha ozimele kumele udlale indima yawo'
2012-02-23 08:40
Cape Town - UNngqongqoshe wezeziMali uPravin Gordhan usecele umkhakha ozimele ukuba udlale indima yawo ekubhekaneni nezinselelo zokuntuleka kwamathuba emisebenzi.
Uthe lo mkhakha kumele ube yingxenye yokukhuliswa komnotho.
Ekhuluma kuRadio 702 ngoLwesithathu kulandela ukuthi ethule isabelomali zika-2012 ePhalamende, uGordhan uqhakambise ukuthi umnotho awakhiwa kuphela nje uhulumeni.
“Uhulumeni wenza u-30% kuphela womnotho. Uhulumeni ulithwale yedwa ijoka lokufukula umnotho ngesikhathi singesihle isimo umhlaba wonke ngo-2007/08 manje sekuyisikhathi sokuthi umkhakha ozimele nawo udlale indima. Kumele sonke senze okuthile," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Finance24


text:
Izimisele ngokushaya iNigeria iBanyana
2012-11-06 16:37
Johannesburg - Iqembu lesizwe iBanyana Banyana ithi izimisele ngokuthi inqopbe umdlalo wayo neNigeria, uma la mazwe ehlangana kowandulela owamanqamu we-African
Women's Championships, eBata, e-Equatorial Guinea.
"Siyazi bayiqembu elinzima kakhulu, bangompetha e-Afrika," kusho umqeqeshi uJoseph Mkhonza, ngoLwesibili.
"Size kule midlalo neqholo lokuziveza ukuthi silele kunombolo-56 emhlabeni, silale endaweni yesine e-Afrika, sizodlala ngempela."
Wonke amaqembu aphezulu ohlwini lwamazwe ase-Afrika, okuyiNigeria, Equatorial
Guinea, Cameroon neNingizimu Afrika, aphumelele ukungena kowandulela owamanqamu.
Ngasekuqaleni konyaka iBanyana yadlala ngokulingana neNigeria, emdlalweni wesihle owabe useRustenburg, umdlali weMamelodi Sundowns Ladies u-Andiswe Mgcoyi nguyena mdlali ohamba phambili ngamagoli kulo mncintiswano, njengoba eseshaye aze aba mane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuboshwe ingane etholakale nesibhamu
2012-11-15 14:03
Johannesburg - Kuboshwe umfanyana, 14, ngokutholakala nesibhamu esingekho emthethweni eLotus Gardens, entshonalanga nePitoli, kusho amaphoyisa aseGauteng ngoLwesine.
Uboshwe ngoLwesithathu ebusuku wase ededelelwa ngaphansi kweso labazali bakhe, kusho uCaptain Pinky Tsinyane.
"Kusolakala ukuthi le ngane ihambe nalesi sibhamu yaya naso esikoleni. Ube esebonakala naso kwabe sekwaziswa amaphoyisa," kusho uTsiyane.
Amaphoyisa aseshe ekhaya lalo mfana nebala asithola sithukuswe ngaphansi kombhede wakhe.
Ngesikhathi ebuzwa ukuthi usithathephi uthe esikamalume wakhe, nothe uma ebuzwa ngaso waphika walala ngomhlane.
Uzovela eNkantolo yeMantshi yasePitoli ngoLwesihlanu ngecala lokutholakala nesibhamu esingekho emthethweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ugwetshiwe umama owabulala 5 wezingane
2012-11-13 16:25
Bloemfontein - Inkantolo eNkulu eNorth West imgwebe iminyaka engu-12 ebhadla ejele umama owabulala izingane zakhe ezinhlanu, ezine kuzo azigwaza kwathi eyodwa wayiminzisa.
Ijaji uRonald Hendricks ugwebe uVenolia Siwa, 35, iminyaka engu-12 ngengane ngayinye, izigwebo uzosidonsa ngesikhathi esisodwa.
USiwa wazivumela yena la macala ngoSeptemba, wabulala izingane esemngceleni ePampierstad, phakathi kweNorthern Cape neNorth West, ngo-2011.
Esitatimendeni sakhe uthe wagwaza entanyeni izingane ezine, esebenzisa umese wasekhishini, ingane eyodwa wayiminzisa.
Okhulumela abakwaLegal Aid, eNorth West, uThotoane Shale, uqinisekise lesi sigwebo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kuthungathwa ababulali bamaphoyisa eKenya
2012-11-14 07:36
Nairobi - Inqwaba yabantu iyabaleka enyakatho ntshonalanga neKenya ngemuva kokuthi umbutho wezokuvikela uqale ukuthungatha labo abeba imfuyo, nokuthiwa basoconge amaphoyisa angu-32.
Abahlaseli abebehlome ngezizenze neziqhumane babulale amaphoyisa ngempelasonto - nokuchazwe njengesigameko esingakaze sabonakala eKenya sokuhlaselwa kwamaphoyisa emlandweni wezwe.
UMengameli waseKenya uMwai Kibaki ngoLwesibili uyalele amaphoyisa namasosha ukuba afune ababulali aze abathole.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Kubulawe owokufika eLimpopo
2012-12-21 14:40
Johannesburg - Onesito, nodabuka ePakistan ugwazwe wabulawa ngesikhathi izigebengu zingena esitolo sakhe eGa Mothiba, akekho obonile, njengoba lokhu kungaqinisekiswanga, kusho amaphoyisa aseLimpopo.
UHossain Kamrul, 38, ubulawe ngemuva kwengxabano abenayo nababulali bakhe ngemuva kokuba evuke bengena ebhilidini lakhe ngophahla, kusho okhulumela amaphoyisa uConstable Moses Molepo.
Kuthathwe imali nokudla kanti akukaboshwa muntu.
Onolwazi ngalesi senzo angaxhumana noyinhloko yabaseshi eMankweng uColonel Angie Maloma, ku-082 565 8524.
- Landela
IzindabaNews24 kuTwitter
- SAPA


text:
Ingozi yebhasi ibulale inqwaba eNepal
2012-07-03 07:17
Katmandu - Amaphoyisa athi ibhasi liphaphalaze lakhalakathela eweni emgwaqeni osentshonalanga neNepal, kwashona abantu abayisishiyagalombili kwathi abangu-26 balimala.
Isikhulu samaphoyisa uShyam Bahadur Saud uthe le ngozi yenzeke ngoLwesibili ekuseni.
Abalimele baphuthunyiswe ezibhedlela eziseduzane.
Amaphoyisa ayaqhubeka nophenyo ukuze athole imbangela yale ngozi, kodwa athi imvula enamandla yenze umgwaqo washelela.
- Landela
IzindabaNews24 kuTwitter
- Sapa - AP


text:
Usenkantolo owabulala usomatekisi
2012-03-27 10:16
Johannesburg - Owesilisa, 19, uvele eNkantolo yeMantshi yaseMalahleni ngezinsolo zokubulala umshayeli wetekisi ekhokhelwa ngebanga elihambayo (metred taxi) wase eba imoto yakhe, kubika iphephandaba iBeeld.
U-Edward Charles de Beer waboshwa okokuqala ePhalaborwa ngoFebhuwari 14 ngokutholakala nemoto kaPeter Mpumelelo
Mabuza yohlobo lweToyota Tazz, neyayibikwe ukuthi ilahlekile ezinsukwini ezimbili ezandulela lolu.
Wabe esededelwa ngebheyili ka-R2 000.
Iphephandaba iBeeld libike ukuthi ngoLwesibili usibali kaDe Beer, nowayehlala noDe Beer, wafonela amaphoyisa emuva kokuthola endlini kumapeketwane kukhona namachaphazelo egazi, umsolwa engekho.
Kwathi amaphoyisa esethola ukuthi uMabuza washona, uDe Beer waphinde waboshwa futhi ngecala lokubulala ngoFebhuwari 23.
Amaphoyisa aseLydenburg athola isidumbu sikaMabuza, sigoqwe ngoplastiki, silahlwe endaweni engamakhilomitha amahlanu ngaphandle kwedolobha.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kwadenjeselwa ngezingane ezabulawa eLimpopo
2012-10-11 10:02
Johannesburg - Isikhungo esigcina izingane eLimpopo, sabika ngokunyamalala kwezingane ezabulawa, sekudlule izinsuku ezimbili zingabonakalo, kusho iphephandaba iBeeld.
Lokhu kuvele ngesikhathi kuphendulwa umbuzo weDemocratic Alliance ebefuna ukwazi ukuthi zanyamalala kanjani izingane ezintathu ezagcina ngokuthi zikhandwe ngamatshe zibulawe.
Izingane lezi zabe zihlala esikhungweni iMontadi Youth Care Centre, eMookgopong.
UBafana Kekana, 9, noHosea Richard
Kekana, 10, kanye nomzala wabo uJohanna Kekana, 12, batholakala bekhandwe ngamatshe babulawa, mhlaka-18 Agasti.
Izidumbu zezingane zaziboshwe izindla nezinyawo, ziboshwe ngentambo yokubopha izicathulo, intombazane yona yadlwengulwa ngaphambi kokuthi ibulawe.
UMike Waters we-DA uthe kunesidingo esinqala sokuth uNgqongqoshe wezeNhlalakahle uBathabile
Dlamini, ajube ukuthi kuphenywe ngalokho okwaholela ekutheni kungasheshe kubikwe ngokunyamalala kwezingane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24
kuTwitter (@IzindabaNews24).
- SAPA


text:
UMotsepe unikele ngoR23m
2011-11-29 12:36
Pretoria – Usihlalo weMamelodi Sundowns, uPatrice Motsepe unikeze imihlangano imali elingana noR23m ngendlela yakhe yokubuyisa emphakathini, kubika iKickOff.com.
Amaqembu azothola lemali yiCosatu, iSadtu, iNehawu, neZion Christian Church.
"Ebengifuka ukwenza ukubuyisela imali emiphakathini lapho ngenza khona imali yami," ushilo uMotsepe, ophinde abengusihlalo we-African Rainbow Minerals.
"Asingakhohlwi ukuthi umuntu oyedwa angadlisa yonke imiphakathi kuleli, kodwa ngiyajabula ngokusiza lapho ngingasiza khona."
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Kuboshwe ubaba ngokufa kwendodana
2012-12-11 14:32
Johannesburg - Sekuboshwe ubaba wengane yomfana etholakale ibulewe yalahlwa engqonyeni kadoti, eSoweto, eGoli.
Amaphoyisa akhiphe lo mbiko ngoLwesibili.
Umfanyana oneminyaka engu-11 ubudala, waseJabavu, wanyamalala isikhathi esiyisonto, kwathi ngoMgqibelo kwatholakala isidumbu sakhe emgqonyeni kadoti, kusho okhulumela amaphoyisa uWarrant Officer Kay Makhubela.
"NgoMsombuluko ngesikhathi kuqhutshwa uphenyo, kutholakale ubufakazi obuthile. Sekuvulwe icala lokubulala."
Kutholakale igazi ezimpahleni zikababa womfana ebezilahlwe emgqonyeni, la kutholakale khona isidumbu sengane.
Ingane ibiphulwe imilenze nomqala.
Umsolwa oneminyaka engu-47 ubudala uvalelwe esiteshini samaphoyisa eMoroka, kulindeleke avele ngaphambi kwenkantolo ngoLwesine.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ngentengo enhle i-optima ingakwanelisaComment on this story
IMOTO: Kia Optima
INANI: R305 995
NGESONTO eledlule kule ngosi sikubikele ngeKia Soul njengoba kungakapheli nesonto sesikubikela nge Kia Optima. Kumele ngikusho ukuthi awukho umkhankaso wokuphusha lezi zimoto, kodwa inkampani yakwa Kia iyona engazibekile phansi efaka ngazo zonke izindlela emakethe izimoto zayo. I-Optima ingenye yezimoto zale nkampani ejikisa amehlo kuze kube buhlungu imiqala kubantu uma beyibona idlula ngendlela.
Le moto sisanda kuthola ithuba lokuyivivinya isibili njengoba beqonde ukuyifaka ngesiphanga emakethe. I-Optima iphuma nenjini engu 2.4 litre edonsa ngamagiya ayisithupha ezishintshayo. Zonke izinjini zisebenzisa upetrol. Le njini ikunika amandla afinyelela ku 132kW kanye ne torque engu 231Nm. Ijubane layo eliphezulu ligcina ku 210 km/h engibone kuyinto elula ukuthi ufinyelele kuyo ngenxa yokuthi iyazishibilikela emgwaqeni.
Uma usayibukela kude uzitshela ukuthi ngenye nje yezimoto ezijwayelekile ezingama sedan, kodwa uma usungaphakathi uwuzwa kahle umehluko.
Ugearbox wakhona akuwona nje ojwayelekile ngenxa yezinto abazengezile njenge superior packaging ne dimension.
Ngaphandle ithi ayibe ingungumbane (Coupe) kanye nokhakhayi lwayo olune sunroof evuleka ize iyoshaya emuva.
Le sunroof ibiza R10 000 ngaphezu kwenani le moto, kanti kwa Kia bathemba ukuthi baningi abantu abazoyithanda ngoba yengeza ubuhle kule moto.
Ngemuva u-exhaust bawugqize nge chrome, yase iba ne khamera esibukweni esiphezulu esiza umshayeli uma ehlehla.
Kuthatha isikhashana ukuba uzijwayele izihlalo zayo ezigqize ngendwangu nokusasikhumba okuphinde kubonakale nasezihlalweni. Izihlalo zayo ngizizwe ziwugqinsana kancane.
Ingaphambili layo balenze laba yihaba wena owazi iCitroed DS5. Bavele balixina nge chrome kuhle kwezimoto zabafana base Phoenix.
Le Optima sekungeyesizukulwane sesithathu kanti babonakala bewenze ngendlela umsebenzi wabo kwa Kia. Izimoto encintisana nazo iHyundai Sonata, Suzuki Kizashi, Mazda 6,VW Passat. Uma ubhekisisa kahle inani le-Optima nezinto ezitholakala kuyo lingaphansi kakhulu uma uqhathanisa nezimbangi zayo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Sekulimale abaningi engozini yebhasi
2012-08-09 09:26
Johannesburg - Abantu abangu-16 balimele ngesikhathi kwehla ingozi yebhasi emgaqweni ongu-R71 Tzaneen Bypass, ngaphandle kwasePolokwane, eLimpopo, kusho abahambisa usizo oluphuthumayo.
Okhulumela abakwaNetcare 911 uJeffrey Wicks uthe abantu abathathu balimele kambi.
"Imibiko ikhombisa ukuthi umshayeli webhasi uhlulekile ukuyilawula yase iginqika,” kusho uWicks.
"Abahambisa usizo oluphuthumayo basendaweni yesehlakalo.”
UWicks uthe abantu balashelwe endaweni yesehlakalo ngaphambi kokuthi baphuthunyiswe esibhedlela.
– Landela IzindabaNews24 kuTwitter
(@IzindabaNews24).


text:
Kulengiswe umama kwabulawa nezingane ezine
2012-12-03 12:03
Johannesburg - Kutholakale owesifazane elenga esihlahleni esibuqamama ngamakhilomitha amathathu nasemkhukhwini wakhe, ekube sekutholakala kuwo izingane zakhe ezine zibulewe.
Lokhu kwenzeke eSkeerpoort, eNorth West, kusho amaphoyisa.
Izingane ezibulewe ziseminyakeni esukela ezinyangeni ezintathu, iminyaka emibili, eneminyaka eyisikhombisa kanjalo neneminyaka eyishumi ubudala.
Izingane zitholwe nguyise wazo, kusho okhulumela amaphoyisa uLieutenant Colonel Sabata
Mokgwabone, ubaba wezingane kuthiwa ubecabanga ukuthi zilele wase ethuswa ukubona zithatha isikhathi eside zingavuki.
"Unkosikazi utholakale elenga esihlahleni, elenga ngendwangu ebomvu."
UMokgwabone uthi ubaba wezingane ugcine ukuzibona ziphila ngoMgqibelo, imbangela yokubulala ayikaziwa.
– Landela Izindaba News24 kuTwitter
(@IzindabaNews24).
- SAPA


text:
Kushaqwe izikhali eGibhithe
2012-11-22 14:01
Cairo - Iziphathimandla zaseGibhithe zishaqe amaloli abethwele amabhomu kanye nezinhlamvu zezibhamu ezincane, ziphuma kwelaseLibya, kusho uNgqongqoshe wezaseKhaya ezweni, ngoLwesithathu.
Inqwaba yezibhamu eziphuma ezweni elingumakhelwane sezilethe ukukhathazeka eGibhithe njengoba amaphoyisa akhona angakabuyeli ngokugcwele emsebenzini selokhu kwaketulwa umengameli ngonyaka odlule.
Ngokujwayelekile izikhali ezishushumbiswayo zifinyelela ezandleni zamasosha angamaSulumane, eSinai Peninsula, noma zidlule ziye eGaza, okuyilapho amasosha eHamas nawakwa-Israyeli abelwa khona ngeledlule.
UNgqongqoshe u-Ahmed Gamal Eddi, esithangamini sabezindaba eCairo, uthe iziphathimandla zichithe amasonto zisezinkalweni ziphenya ngalokhu kushushumbiswa kwezikhali ngaphambi kokuba zishaqe lamaloli ekugcineni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ma-e asibancishe manje sesibanike kwanela!
2013-02-15 11:00
Ntombizenele Mtshali
Ntombizenele Mtshali
Cape Town - Sekwanele! Sekufike la ngikhathala khona ukuphuma emsebenzini ngibuyele endlini ngiyolala kubhazabhaza wombhede ngigone umqamelo, ngilinde ubuthongo.
Ngikhathele ukuphendulana namasoka akudala athumela imiyalezo ko-BBM, Whatsapp nakuma-Email, engitshela ukuthi angikhumbula kangakanani futhi ngangiwaphethe kamnandi kanjani.
Empeleni ayikho nje engvukuza njengokulala ngibale amasoka esengdlule kuwo, ikakhulu lawa ayengincoma ethi "ngyawenzela", nami ngize ngiwakholwe ngoba ngiwezwa ekhuluma izilimi ezingabhaleki la phansi.
Umuntu engimdinelwe kakhulu imina nabanye besifazane ngokubhayiza kwethu sihambe silalela amadoda, esitshela amanga.
Phela abantu besilisa abasikhathalele imizwa yethu, uma nje kujabule bona kusuke sekwanele.
Ukuthi ayini amaphupho ethu thina bantu besifazane, abahlangene nalokho, indoda ayinqeni ukukudlalisa ngezinto eyaziyo ukuthi uyazithanda ekugcineni ikuhleke usulu.
Ayikho into ejabulisa indoda njengokuqamba amanga kuze izothola "inkomo".
Ekugcineni uma sekufanele ikulobole, kuqale kuvuke izinkulumo ezithi: "Uyithengelani inkomo uma ubisi uluthola mahhala?"
Amadoda aze abhale amahlaya ehlekisa ngemizwa yethu thina mantombazane.
Uma ucabanga ukuthi nginamanga ubotshela abantu bakuxoxele ihlaya likapholishi obomvu wokupenda izinzipho ne-Audi ebomvu.
Uma amadoda esithanda kungani pho kube mnandi ukulala nathi kuphela kodwa kube nzima ukuthi asishade?
Uma esithanda ngempela kwenziwa yini indoda kube ngathi iyakwenyanya uma isikutholise umntwana?
Empeleni akumele ngidinelwe amadoda ekubeni sekusobala ukuthi inkinga ikuthina bantu besimame, yithi esiyimbangela yokungalotsholwa kwethu.
Sithambe kakhulu.
Savuma kalula ukuthi amadoda agide emakhanda ethu, acanase emizimbeni yethu futhi kungabi ndaba zalutho.
Amadoda ayazi ukuthi sithandani bese esebenzisa ubuchule, njengenyoka asisasazele ngezifiso zethu bese nathi siyabhayiza siya ngobuso...
Uma singase siqale sivale imilenze sincishe amadoda lento ayifunayo, mhlampe ungaba khona umehluko.
Abancishwe!
Asesekane ma-e sincishe amadoda lento!
Sesiyazi ukuthi ayayithanda, sonke futhi siyazi ukuthi uma ufuna ukugoba umuntu umuncisha izinto azithandayo.
Uma nje mina ngingamncisha, athi uyaphuma uza kuwe akufice nawe uvalile....nakanjani angacabanga kabili, alobole kuphume umshado.
Umendo uyantshontshwa!
Kubuhlungu ukuthola ubumnandi bamahora ambalwa bese ngemuva kwalokho uqhatha usizi usuwedwa.
Uma ngigcina ngingashadanga ngoba nakhu bengibancisha abafana, angeke ngibe nankinga kodwa koba buhlungu ukuzinikela ngakho konke endodeni ekugcineni ngisale kanjalo.
Amantombazane azinikelile bandla, ayawasha emizini yabantu, apheke kanti abanye baze bafake nama "make up" entombazaneni, ngoba bezama khona ukuntshontsha umendo.
Mantombazane, zingane zakwethu, ucansi siyalwazi.
Silufunde phansi futhi salwenza, asizibeke manje sizibeleke abantu aba-serious.
Angeke sibe nenkinga yesipiliyoni uma sekufanele siqale phansi silwenze...kakade siwo jikelele, sanconywa yiwo amasoka ethu!
Phansi nokupha amadoda ucansi, kuze kuba ayasishada Phansi!
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
UShabba ukhala ngozenza yena kuTwitter
2013-01-07 11:01
Johannesburg - Isihlabani seKaizer Chiefs neBafana Bafana uSiphiwe "Shabba" Tshabalala akathokozile neze emoyeni njengoba esethole ukuthi kunothile oqamba amanga ozibiza ngaye emthombeni wezokuxhumana iTwitter.
I-account yeTwitter ethi Tshabalala_8, selokhu yaqala ukusebenza ngo-Okthoba 2011 kanti inabalandeli abangaphezulu kuka-3500, le-account enesithombe sikaTshabalala igcine ukubhalwa okuthile kuyona ngoLwesine.
Okwabhalwa kufundeka kanje: "Angazi kwenzakaleni ngeledlule ngiseDenmark, engikwaziyo ukuthi ngibuyela ekhaya kusasa.”
UTshabalala, osekhempini yeqembu lesizwe, ucela abantu baseNingizimu Afrika ukuba bamzibe lo ozenza yena.
"Ngifuna ukucacisela abantu ukuthi angikaze ngibenayo iTwitter futhi angazi nokuthi isebenza kanjani nokuthi ibukeka kanjani."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News 24


text:
Ithemba kufika uMadonsela eMphithiComment on this story
NONTUTHUKO NGUBANE
Ebika eseMgungundlovu
ZITHEMBELE kuMvikeli woMphakathi u-Advocate Thuli Madonsela ukuba azikhiphe enkingeni yeminyaka esezibhekane nazo izakhamizi zaseMgungundlovu.
Izolo umphakathi wakuleli dolobha ufike ngobuningi eCity Hall ukuzozikhalela ngezinkinga zeminyaka ezingasonjululwa.
Ukufika koMvikeli woMphakathi izolo kubuyise ithemba ebeselilahlekile ezakhamizini ebezizwakala noma zikhuluma ukuthi zilindele lukhulu kuyena.
Phakathi kwezinto lezi zakhamizi ebezikhala ngazo kakhulu yizindlu zomxhaso ezathenjiswa zona kodwa lutho ukufika, izindlu zomxhaso ezingekho esimeni esigculisayo, abakhubazekile abangakwazi ukusebenzisa izindlu zomxhaso abakhelwe zona nendaba yamanzi amba eqolo.
Zonke lezi zikhalazo bathe kade babezibika kodwa akukho okwenziwa ngomasipala abahlala kubo.
UMnuz Sbonelo Shangase waseCaluza ngomunye wabantu abasha abakhale kakhulu ngezithembiso ezenziwa kudala kodwa kuze kube yimanje azikafezwa.
“Miningi iminyaka ngizibuza ukuthi yashonaphi imali engu-R20 million eyanikezelwa umphakathi waseCaluza ukuba uthuthuke. Ngicabanga ukuthi ngo-2006 kwamenyezelwa ukuthi kuzokwakhiwa izindlu kulethwe nezinye izinto ezizothuthukisa umphakathi. Kuze kube yimanje asikaze sizwe lutho ngaleyo mali,”kusho uMnuz Shangase.
Ube esenxusa ukuba uMadonsela angenelele, acubungule ukuthi le mali yashonaphi.
UMadonsela emuva kokuzwa zonke izikhalazo zomphakathi uthembise ukuthi uzozilandelela ngendlela efanele ukuze athole isisombululo.
“Ngiyethemba ngizophinde ngibuye unyaka ungakapheli, kuyisifiso sami ukuba ngibuye sekukhona engikuphethe esandleni mayelana nezinkinga enikhale ngazo,” kusho uMadonsela.
Enkulumeni yakhe eyethule kulo mphakathi ngaphambi kokuba bezwakalise izinkinga zabo, ukucacisile ukuthi indaba yezindlu zemixhaso kuzomele nakanjani ilungiswe kungaze konakale kakhulu ngayo eNingizimu Afrika yonke.
Uthe usetholile ukuthi baningi kakhulu abahlukumezekayo ngendaba yezindlu.
“Ngeke ngize ngikhohlwe ngomunye uGogo engake ngahlangana naye. Kwase kudlule isikhathi eside engayitholi indlu ayeyibhalisile. Wanikezwa indawo engenawo umuzi, wakha umjondolo. Ekuhambeni kwesikhathi kwathiwa ukweleta u-R4 000 wetayitela. Lesi ngesinye sezigameko zezindlu esizitholayo. NasoThongathi ngifice izindaba zakhona futhi ezixakayo ngezezindlu,” kusho uMadonsela.
Indawo elandelayo azoyivakashela yi-Free State.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ezinye izindaba...
Ezemidlalo...
Lisengcupheni ikusasa lomdlali weMpumalanga Black Aces uMbulelo Mabizela kulandela ukungaziphathi kahle nokuholele ekutheni amiswe ekuqaleni kwale nyanga.
Ukushona ngokuzuma kukaSenzo Meyiwa sekwenze abalandeli bebhola bakuleli bazibuza baziphendula ngozongena ezicathulweni zakhe sekumenyezelwa iqembu leBafana ngoLwesibili.
UStephen Keshi usebuyiselwe esikhundleni sakhe sokuqeqesha ompetha base-Afrika, iNigeria, ngemuva kokukhonjwa indlela ngasekuqaleni kwenyanga.


text:
Ziqinisile izinkanyezi - Umbono
2012-11-15 16:24
Cape Town - Lena yinyanga yabantu ababizwa ngamaScorpio. Lolu hlobo lwabantu kuthiwa bangabaholi bokuzalwa, bayazi kahle into abayifunayo, banakho ukuba nezimfihlo noma ukungathandi ukukhulumela futhi, nokho bawuhlobo “oluqaqekile”.
AmaScorpio kuthiwa kuyabonakala uma esefikile, amadoda azalwa ngalesi sikhathi kuthiwa ayathanda ukuvikela abesifazane athandana nabo. Hhayi-ke ocansini kuthiwa amaScorpio angompetha.
Abafundi abaningi bathi lokhu kuyiqiniso elimsulwa nelingephikiswe.
UPrincess Nhlah uthe: Yiqiniso leli, akuzalwa mina kodwa udadewethu mina ngimthatha njengendoda ekhaya, wenza izinto zenzeke noma enenhliziyo encane ubuye angafuni ukukhuluma mayediniwe kodwa unothando futhi uyakwazi ukubekezela.
Ezintweni yena asadlula kuzo mina ngabe ngazibulala kodwa yena uyakhala kuthi kusa ngakusasa useyahleka futhi.
USizakele Tshabalala uthe: Ngivame kakhulu ukuthandana nalolu hlobo lwabntu, bayathanda ukujula kakhulu, okukhulunywa ngabo kuyiqiniso.
ULindiwe Lynette Dlamini uthe: Ngiyabadabukela abantu abangasiwo ama-scorpio.
Uma sengifikile kuyacaca.
UNcengiwe Xoliswa uthe: Iqiniso lelo, ukujula ngezinto eziyaphambili yinto engiyenzayo, siwuhlobo lwabantu abangenaso isikhathi sezinto ezingaphusile kahle
Ngempela singamaqhawe okuzalwa, woola bofezela woooola!
UNtobeko Hlatshwayo uthe: Impela nami ngiyiso i-scorpio, ngithembekile, ngayalwazi udaba lwami nginjalo angibhedelwa. Lokhu okushiwo ngathi kuyikho impela.
Ngokwakho ngabe kuyiqiniso kangakanani lokhu, ukhona mhlampe omaziyi oyi-scorpio?
Ngabe uyilokhu okuchazwayo ngaye, yini enye ongasitshela yona ngabantu abazalwa ngale nyanga?
Sazise ku-isizulu@news24.com
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kuhlaselwe kwabulawa amaphoyisa angu-31 eKenya
2012-11-12 16:24
Nairobi - Sesenyuke safinyelela ku-31 isibalo samaphoyisa abulewe enhla neKenya, esehlakalweni sokuhlaselwa kwawo, kusho izikhulu khona ezweni.
"Kuphinde kwatholakala ezinye izidumbu ekuseni, simi ku-31 isibalo samaphoyisa abulewe, amanye ayisishiyagalolunye ayelulama esibhedlela," kusho okhulumela amaphoyisa u-Eric Kiraithe.
"Sekuqiniswe kakhulu ezokuphepha," esho.
Amaphoyisa kuthiwa abethungatha amasela emfuyo ngesikhathi ehlaselwa ngoshayasibhamu ngoMgqibelo, esifundeni iBaragoi.
Abahlaseli bebevele besolwa ngokufa kwabanye abantu abangu-13, ababulawa ngenyanga ka-Okthoba, laba bebelandelwa ngamaphoyisa ngemuva kokuthi kudlule isikhathi ababebekelwe sona ukuthi babuyise imfuyo abayeba.
Ukwebiwa kwemfuyo sekuke kwaqubula izimpi kubahlali, akujwayelekile ukuthi kuhlaselwe abomthetho.
USihlalo ekomidini lezokuphepha ePhalamende uWilfred Kapondi, uthi kuyethusa lokhu kuhlasela.
"Ukubulawa kwamaphoyisa angaphezu kwangu-30, ngesikhathi esisodwa, yinto yokusukunyelwa phezulu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
WASHINGTON DC— Umongameli Barack Obama usekhethiwe ukuba akhokhele eleMelika okweminye iminyaka emine elandelayo. Ukubalwa kwezigidi lezigidi zamavoti abantu abavote ngolweSibili kuveza ukuba umongameli usenelise inombolo edingakayo yokuthi unqobile yama Electoral College votes angamakhulu amabili lamatshumi ayisikhombisa-270 ngokuthola angamakhulu amabili lamatshumi ayisikhombisa lanhlanu-275, uMnu Mitt Romney wathola amakhulu amabili lantathu-203.
Lokhu kutsho ukubana kuma states asebaliwe umongameli Obama usenqobile ngoba ethole inengi lamavoti. uMnu Romney ezamile ikakhulu eFlorida leOhio kuthethe isikhathi eside ababili laba lokhe kungutshiki lobhanqa. Ngokunqoba kwakhe eOhio uMongameli Obama uhle wakhokhela wanqoba lanxa kwezinye indawo lokhe kusabalwa amavoti, sokusobala vele ukuthi lanxa angaze anqobe kulezo ndawo uRomney akasanqobi. With many states still reporting results, the final tally of electoral and popular votes is uncertain.


text:
Bathi akashiye isikhundla undunakulu waseSpain
2013-02-04 14:03
Madrid - Umholi weqembu eliphikisayo eSpain iSocialist Party, usephonse inselelo kuNdunankulu wezwe uMariano Rajoy, ethi akasule esikhundleni, kulandela izinzolo zokukhwabanisa.
"URajoy kumele ashiye isikhundla sakhe njengenhloko kahulumeni, njengoba ebhekene nesikhathi esinzima," kusho u-Alfredo Perez Rubalcaba, etshela abezindaba.
Iphephandaba lezwe i-El Pais labika ukuthi kunezimali ezazifakwa ngqo kwi-akhawunti yasebhange kaRajoy nezinye izikhulu zikahulumeni.
URajoy uyazichitha lezi zinsolo.
"Undunakulu angeke akwazi ukuhola izwe ngalesi sikhathi esibucayi kangaka," kuqhuba uRubalcaba.
Izinsolo lezi kuthiwa zithukuthelise abantu baseSpain ababhekene negwadla yokushoda kwamathuba omsebenzi, ekuthiwa kwenyuke ngo-26% kusukela iqembu elibusayo labuyela esikhundleni ngo-1975.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Teleplayís T&Cís for all adults and dating
IVR lines
- This
is an interactive voice system integrated with live chats.
- The
contents of this service are NOT suitable for persons under the age of
eighteen.
- By
using this service you agreed to its T&C and confirm that you are
eighteen years or older.
- Calls
to the service will be charged on a per minute basis at the current VAS
rates or the various premium rates.
- The
rate per minute will be determine according the type of service and/or the
user network and/or the user call origination and/or the voice prompt on
the beginning of the call and/or the rate appearing on the advert.
- Free
minutes bundles don't apply.
- Some
of the calls to some of the companyís services will be given at no charge
only when the user is calling the companyís zero rated numbers in an
on-net method.
- For
your own security it is strongly recommended that you exercise a high
degree of caution when interacting with other users. People may not be who
they say they are.
- Some
of the users personal details including personal
phone number may be published on the system for the use of other users, in
some events the user might receive incoming calls directly from other
users or via the system, The company operating the system will not be held
liable for any privacy damage or loss caused to the user in this regard.
- The
company operating the system will not be held liable to any damage or loss
caused to the user if the user elects to exchange contact details with
other users.
- Availability
and waiting time for the Live chat subject to userís traffic on the line.
- All
rights in connection with content of this service are the sole property of
the company operating this system. It is prohibited to record or to copy
the content of the system or the basic idea of this service, partially or
in full.
- All
endeavors will be made to ensure a strict adherence to our language
policy. Material containing strong, abusive, discriminatory, profane or
inappropriate language will be vetted and removed from the system.
- The
user hereby waives any claim or demand, if for some reason, technical or
whatsoever that is beyond the control of the system if user is unable to
access any of the available services.
- Some
of the conversation conducted thru this system shall be record from time
to time for various reasons, the system / company
shall be entitled to use these recordings at its own discretion.
- The
system will occasionally send out marketing / communications calls and /or
marketing / communications SMSís to the users who are taking or took part
in one of the company's services and/or to the users who called any of the
companyís services numbers in the past.
- The
user may request to opt out at any time and not to receive incoming calls
or SMSís messages from the system by replying STOP to the SMS or by
sending an opt out request e mail or by contact the customer service
during normal office hours.
- The
company operating the system reserves the right to change these terms at
any time without prior notice or to change or discontinue any aspect of
this service.
- If
you have a technical problem or would like to opt out or would like to
tell us something, you can get hold of our customer services on 021-439 31
31 Monday to Friday 10am to 17pm or send us e mail to info@teleplay.co.za
We
hope you will enjoy our system experience!
Imigomo nemibandela(T&C) yolayini be-IVR babobonke abantu abadala kanye nemikhakha yabezithandani ye-Teleplay
- Le sevisi isebenzisa ingxoxo mpendulwano ekuvumela nokuthi uxoxe nomuntu ngalesosikhathi.
- Okuqukethwe kulesevisi AKUFANELEKILE kubantu abaneminyaka engaphansi kweyishumi nesishiyagalombili.
- Ngokusebenzisa lesevisi uyayivuma Imigomo Nemibandela futhi uyaqinisekisa ukuthi uneminyaka eyishumi nesishiyagalombili noma ngaphezulu.
- Izingcingo ezenziwa kulesevisi lokufona uma usebenzisa inani le-VAS noma amanani ahlukene okufona azobalwa njalo ngomuzuzu owusebenzisayo.
- Lelinani elizobalwa njalo ngomuzuzu owusebenzisayo lizobalwa ngokuhambisana nokuthi inhloboni yohlelo lokufona futhi/noma inhloboni yomuphambo osetshenziswa umuntu oyingxenye yaloluhlelo futhi/noma iyiphi indawo umuntu afona ekuyona noma/futhi izwi elikutshelayo ukuthi enza njani uma uqala ufona noma/futhi inani elivelayo kwisikhangiso.
- Ama-bundle amaminithi amahhala awasebenzi.
- Ezinye zezingcingo ozishayayo noma ezinye izinhlelo zizotholakala mahhala uma usebenzisa izinombolo zakulenkampani ezikwingxenye emahhala ngendlela ehambelana nesevisi ekuthiwa i-on-net method.
- Ukuze uhlezi uphephile ngasosonke isikhathi sixwayisa abasebenzisa lesevisi ukuthi bahlezi bezivikela uma bekhuluma nabanye abasebenzisa lesevisi. Kungenzeka ukuthi umuntu angabi ilomuntu athi unguyena.
- Eminye imininingwane yabasebenzisa lesevisi kuzodingenga ukuthi ivezwe ibe sobala ukuze nabanye abasebenzisa loluhlelo bakwazi ukuyisebenzisa, ngesinye isikhathi kungenzeka ukuthi ufonelwe nqo omunye wabasebenzisa lesevisi noma akufonele esebenzisa lesevisi. Inkampani ehlela loku ngeke ibekwe icala ngokulahleka kokufihleka komuntu noma umonakalo ongenzeka ngokulahleka kwalokufihlakala.
- Inkampani ephethe lesevisi ngeke ibekwe icala uma kubakhona okulahlekayo noma okonakalayo uma abasebenzisa lesevisi beshintshinana ngemininingwane yabo.
- Ukuvuleka kanye nesikhathi sokulinda uma ufuna ukukhuluma nomuntu uzwa ngalesosikhathi incike ekuthethi baningi kangakanani abantu abasebenzisa olayini bokuthintana.
- Konke ukuxhumana okuneziqikithi zaloluhlelo okwenkampani ephethe lesevisi ngokuphelele. Awuvumelekile ukukopela noma ukopishe okuqukethwe kwisistimu yenkampani noma icebo ngisho nelincane elifana nalelo elesevisi, kancane noma kakhulu.
- Sizozama ngayoyonke indlela ukuthi imithetho ehambelana nolimu olufanele okumele lusetshenziswe liyalandelwa ngendlela ehambisana neyakwi pholisi yethu yezolimi. Imibhalo enolimi oluqinile, oluhlukumezayo, oluhlambalazayo, olungcolile noma olungekho esimeni luzosuswa kuloluhlelo ngokushesha.
- Umuntu osebenzisa loluhlelo akanayo imvumo yokukhononda noma acele ngenkani isinxephezelo, uma kwenzeka, kubakhona inkinga yagesi enza ukuthi angakwazi ukuxhumana nezinto zakhe azithola kuloluhlelo.
- Ezinye zezingxoxo mpendulwano ezenzeka kuloluhlelo liyakopishwa libekwe njalo njalo ngenxa yezizathu ezihlukene, loluhlelo /inkampani ivumelekile ukusebenzisa lezingxoxo ngendlela eziyithandayo.
-
Loluhlelo luzohlala lihlale likuthumele izingcingo ezimayelana nokukhakhisa / okukwazisa futhi/noma bathumele ama sms okukhangisa/okukwasiza kulabo bantu abathatha kudala noma abathatha iqhaza kwezinye zezinhlelo futhi/noma imuphi umuntu osewake wafonela loluhlelo kudala.
- Umuntu osebenzisa loluhlelo angakhetha noma inini ukuthi angabesathunywelwa ama sms noma angabe esafinelwa ngokuthe athumele umyalezo obhalwe ukuthi IMA noma ngokuthumela isicelo sokuphuma nge-imeyili noma ngokuthintana nesivisi yamakhasimende ngamahora ajwayelekile omsebenzi.
- Inkampani esebenza loluhlelo igodle ilungelo lokushintsha lemigomo nganoma isiphi isikhathi ngaphandle kwesaziso noma ukushintsha noma umisa noma iluphi uhlelo lwalesevisi.
- Uma unenkinga yomsebenzi noma uthanda ukusitshela okuthile, ungaxhumana nesevisi yethu yamakhasimende ku 021-439 31 31 Msombuluko kuya ku Lwesihlanu 10 ekuseni kuya ku 5 ntambama noma sithumele i-imeyili ku info@teleplay.co.za
Siyethemba uzoluthokozela uhlelo lwethu!


text:
UZuma uzobuya engumnqobi eMangaung - Umbiko
2012-12-13 08:30
Johannesburg - Ukwamukela kukaKgalema Motlanthe ukungenela umjaho wesobumengameli ku-ANC ngeke kusayishintsha imiphumela yokuthi ngubani uzophuma phambili, kusho umhlaziyi wezepolitiki uSteven Friedman.
“Ngicabanga ukuthi noMotlanthe uyakwazi lokho...amagatsha amaningi athwele uMengameli Jacob Zuma ngeqoma,” esho ngesikhathi kudingidwa eyaseMangaung eConstitution Hill.
“Okuzoshintsha ukuthi manje njengoba sekukhona ophikisayo, abantu abazohambela iMangaung nabazozibuza ukuthi ngabe abanye abantu noma amaqeqebana ezithunywa amele yini ukuba khona noma cha."
Uqhube ngokuthi ukwamukela kukaMathews Phosa noFikile Mbabula ukungenela lo mjaho kuzohlola ukuthi uNobhala Jikelele we-ANC uGwede Mantashe unamandla amangakanani.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-AC Milan ifuna uDrogba
2011-11-15 16:27
Milan – Iphini likamengameli we-AC Milan, u-Adriano Galliani uthi angathanda ukusayinda umdlali odlalela iChelsea, uDidier Drogba.
Owayengumqeqeshi weChelsea, uCarlo Ancelotti uthe leliqembu elidlala kwiSerie A kufuneka lizame ukusayinda uDrogba nalowo odlala naye, uNicolas Anelka.
Ekhuluma neGazzetta dello Sport ngoLwesibili, uGalliani uthe: "U-Anelka ungumdlali obalulekile, kodwa kudala ngimthanda uDrogba, kusukela izinsuku zakhe esadlalela iMarseille."
UGilliani uphikile ukuthi bazama ukuthola umdlali ozothatha isikhala sika-Antonio Cassano, onezinkinga zenhliziyo.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Sapa - AP


text:
Kuthungathwa umfana ominzile eSikhawini
2012-12-07 08:02
Noluthando Ndlovu, The Witness
Durban - Ikhansela laseSikhawini selinxuse amalungu omphakathi ukuba angalubhadi ePort Durnford Beach kulandela ukuminza kwengane kuleli sonto.
Udadewabo kaSandile Mgenge oneminyaka engu-13 ubudala ubuke umfowabo emuka ngoLwesibili. Isidumbu sakhe asizange sitholakale namanje.
Ikhansela uBhekumuzi Mthiyane uthe: “siyakuqonda ukuthi yisikhathi samaholidi bonke abantu bayakujabulela ukuya emabhishi, kodwa sicela abantu bangayi kuleli bhishi kuze kube umasipala wenza okuthille."
UMthiyane uthe lesi akusiso isehlakalo sokuqala sokuminza kwengane kuleli bhishi, elingenawo ama-lifeguards.
U-anti kaSandile, uQhamu Mkhwanazi, uthe: “njalo siya ebhishi siyomthungatha, nakuba amaphoyisa ewenza umsebenzi wawo. Singathanda ukuthola olunye usizo."
UMkhwanazi uthe uSandile uye ebhishi ehamba nosisi wakhe, uSanelisiwe, kanye nomngani njengenjwayelo.
USanelisiwe uthe babhukude kwaze kaba ntambama, ngemuva kwalokho base bekhetha ukugoduka baye emakhaya.
Kodwa endleleni elibhekise emakhaya, uSandile ushintshe umqondo wabuyela kobhukuda, nakuba abanye bebephikisana naye, kusho uMkhwanazi.
UChris Botha weNetcare911 uthe sekube nezehlakalo eziyisishiyagalombili zabamukile eKZN kuleli sonto.
- Landela
IzindabaNews24 kuTwitter
- The Witness


text:
Amasosha abulale 5 eNigeria
2012-12-28 14:33
Kaduna - Amasosha aseNigeria abulale abantu abayishlanu abasolwa ngokuba yizihonga ashaqa izibhamu neziqhumane edolobheni elisenyakatho iKaduna, kusho umbutho wezempi ngoLwesihlanu.
Okhulumela umbutho uColonel Sani Usman uthe kuphinde kwalimala amalungu amabili okusolakala ukuthi ngaweBoko Haram kulokhu kuhlasela.
"Sithe sifika ngasefemini kwakhona abavulela ngenhlamvu, amasosha aphikelela khona athola iziqhumane."
Amasosha abe esecekela phansi ifemu okwakhiwa kuyona iziqhumane, athatha izibhamu neziqhumane nezinye izinsiza zokwenza iziqhumane.
- Landela
IzindabaNews24 kuTwitter
- Sapa - AFP


text:
Ubuyiselwe esikhundleni sakhe oweNFPComment on this story
CELANI SIKHAKHANE
I-NFP isithathe isinqumo sokumbuyisela esikhundleni uNobhala wayo owesula ngemuva kokulahlwa icala elimayelana nokuzihlanganisa netulo lokushaya nokubulawa kwabantu bokufika eThekwini esigamekweni sango-2008.
UMnuz Vusi Khoza ugwetshwe iminyaka emithathu inkantolo yaseThekwini kodwa yalengiswa. Iqembu lakhe lifinyelele esinqumeni sokuba abuyiselwe esikhundleni sakhe sokuba uNobhala KwaZulu-Natal.
Lokhu kwenzeke ngemuva kokuthi uKhoza anqume ukuba esule esikhundleni ngesikhathi inkantolo imthola enecala ngonyaka odlule. “Ngemuva kokuthi inkantolo ikhiphe isinqumo ingigweba, yabuye yayilengisa iminyaka emithathu engiyidonsa ngaphandle. Iqembu nalo livumelane ngokuthi ngibuye ngiqhubeke nesikhundla sami sokuba uNobhala wesifundazwe,” kusho uKhoza.
UKhoza ubuyiselwa esikhundleni nje ubese nyamanambana kwabanye abaholi baleli qembu befuna angabuyiselwa ngoba naye wakwazi ukumisa abanye ababebhekene namacala okungoMnuz Bhungu Gwala, uMnuz Bonginhlanhla Gwala oseyishiyile i-NFP noMnuz Mzonjani Zulu.
Abanye babesho nokuthi abanendaba nokuthi leli cala ulenze esekwi-ANC lapho ayeyikhansela khona e-Albert Park, eThekwini kodwa bamfuna ehambile.
UKhoza uthe okumxakayo ukuthi abantu sebephuma naye iqhubu ekubeni isinqumo sokumisa laba baholi sathathwa kuhlangene isigungu sonke sesifundazwe, kwavunyelwana. Uthe kuyethusa uma abantu sebekhomba yena.
Echaza uthe uSihlalo wesifundazwe uMnuz Bhekizitha Mlotshwa noMnuz Eric Zungu yibona abakwamukele ukubuya kwakhe njengoNobhala.
UKhoza ukhethwe engqungqutheleni yesifundazwe eyayisoLundi kanti uyingxenye yabanye abaholi abajoyine i-NFP ngesikhathi isanda kusungulwa kusalungiselelwa nokhetho lohulumeni bezindawo obelungo-2011. Imizamo yokuthola uMnuz Maliyakhe Shelembe onguSihlalo kazwelonke we-NFP izolo, ayiphumelelanga kwaze kwashaya isikhathi sokushicilela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuvundululwe izikhali ePitoli
2011-10-11 08:01
Johannesburg - Amaphoyisa aseGauteng avundulule isizinda sezikhali emzini oseWierdaburg, entshonalanga nePitoli, kusho isikhulu ngoLwesibili.
Amaphoyisa alunywe indlebe ngezikhali ezisemzini okuViking Street ngoMsombuluko ntambama, kusho uLieutenant Colonel Tshisikhawe Ndou esitatimendeni.
"Kutholakale izibhamu ezingu-30 nezinkulungwane zezinhlamvu."
Obeqashe kulo muzi uthe akazi lutho ngamanye amagumbi akulo muzi njengoba engavunyelwe ukungena kuwona.
Amaphoyisa abe eseyawavula athola lezi zikhali.
Akuboshwanga muntu.
Umnikazi womuzi uphesheya kwezilwandle.
UKhomishana wamaPhoyisa uJenene uBheki Cele ushayele amaphoyisa ihlombe ngomsebenzi omuhle awenzile.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- SAPA


text:
Kubuyiselwa emuva ama-BMW-X5
2012-12-07 12:01
Michigan - AbakwaBMW South Africa bathi akubuyiselwe emuva izimoto ezingu-5 000, azingama-X5, kulandela ukuvela kwezindaba ezithi kukhona okonakele kuzo.
Umbiko uthi izimoto zalolu hlobo, emhlabeni wonke zinenkinga yamabhawodi, kanti lokhu kungase kuphazamise isitelingi.
"Ngingaqinisekisa ukuthi abakwa-BMW South
Africa nabo banazo lezi zimoto ezinenkinga," kusho umkhulumeli wenkampani.
"Izimoto ekumele zibuyiselwe emuva zihlanganisa i-BMW X5 xDrive35d, ezakhiwa phakathi kukaJune 2006 no Novemba 2012, kube ngama-BMW X6 xDrive35d, akhiwa phakathi kukaJulayi 2007 noMashi 2010.
"Sezizonke izimoto ezibuyiselwa emuva zingu-240 000, zibe ngu-5 034 eNingizimu Afrika."
Kuthiwa inkinga ekhona ingase idale izingozi, nokho okwamanje akukho ngozi esike yabikwa.
AbakwaUS National Highway Traffic Safety Administration bathi amabhawodi kungenzeka axege noma aphuke, uma lokhu kwenzeka, kungaphazamiseka isitelingi semoto.
Amakhasimende aseNingizumu Afria aseqalile ukwamukela izingcingo, etshelwa ukuthi awabuyisele emuva izimoto kuze zizolungiswa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AP


text:
Usebumnyameni ngesinqumo uSereroComment on this story
MINENHLE MKHIZE
SIMANQIKA ngokubuyela ku-Ajax Amsterdam yaseHolland isilomo somdlali weBafana Bafana uThulani “Mfana ophethe i-magic” Serero obevutha engabaselwe ngesikhathi elakuleli libukisa ngeGabon emdlalweni wobungani ngoLwesihlanu eMbombela Stadium.
Lokhu ukutshele Isolezwe engxoxweni ekhethekile abe nayo izolo njengoba esadidekile ngesinqumo okumele asithathe.
“Ngisanda kushonelwa ngubaba ofihlwe emasontweni amabili adlule. Bebehlala nomama kuphela. Njengoba engasekho nje emhlabeni umama usele yedwa,” kusho uSerero.
“Lokhu kungishiya ngididekile ngokumele ngikwenze kwazise vele akhona amaqembu angifunayo lapha ekhaya. Umama usekhulile udinga umuntu omzomnakekela. Ngesonto elizayo ngizobe sengazi ukuthi ngesizini ezayo ngiphindela ku-Amsterdam noma ngihlala lapha ekhaya.”
USerero umataniswa neKaizer Chiefs esayina abadlali ubuthaphuthaphu kulezi zinsuku.
“Inkontileka yami ne-Ajax isalelwe yisizini eyodwa kanti kunombandela wokuyivuselela uma besathanda. Ngisathanda ukudlala khona ngoba ngiqale kahle. Into engibulalile wukulimala nje kuphela. Ngale kwalokho ithuba ebenginikwa lona ngemizuzu yokugcina bengilisebenzisa ngendlela efanale,” kusho uSerero.
“Bengazi kahle ukuthi ngeke ngithi ngifika ngibe ngiqala imidlalo yeqembu ngoba bekusamele ngijwayele isitayela nesiko le-Amsterdam. Ukubamba kahle yonke into kungithathe izinyanga eziyisishi-yagalombili. Ukube angilimalanga ngabe bese ngiyiqala imidlalo.”
Yize engadlalanga njalo eqenjini elikhulu kodwa uthole indondo yegolide njengoba ezakhe zinqobe isicoco seligi. Udlale imidlalo eyisikhombisa.
“Indaba yeChiefs ngeke ngiphawule ngayo. Umuntu ongamshayela nguMike Ntombela ophethe izindaba zami. Mina ngishayele ngesonto elizayo ngizokunika into eqondile ukuthi ngizokwenzenjani ngesizini ezayo,” kusho yena.
Ngo-2010/2011 le njini iphephethe cishe yonke imiklomelo kwazise idle owePSL Player’s Player of the Season, PSL Player of the Season, Absa Premiership Red Hot Young Player nowe-PSL Footballer of the Year.
“Angiyazi ukuthi iqhamukaphi indaba yokuthi bengidlaliswa maphakathi esiswini. Indlela engidlala ngayo kuBafana yindlela engidlaliswa ngayo ku-Amsterdam. Isikhathi sokuthi ngiye phesheya bese sifikile ngeke ngithi ngisheshe ngahamba. Abantu uma izinto zikubhedela bavele bakhulume abakuthandayo. Ngesizini ezayo ngithandazela ukuthi ngibalekele ukulimala. Izinga liphezulu eHolland kodwa akuhlukile kangako kokwenziwa ku-Absa Premiership. Thina sibuye sithande ukudlala izitayela kanti bona bakhonze ukuphaselana. Uma ngidlala asikho isidingo sokukho-mbisa abantu ukuthi ngiyalazi ibhola,” kusho uSerero.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ukhala ngesangoma esamqola u-R19 million
2013-02-26 12:02
Bombi Mavundza, Daily Sun
Johannesburg - Ngesikhathi ebona ukuthi uwine ngaphezulu kuka- R19 million weLotto, kodwa konokuba abe ngocebile, uphinde walahlekelwa ngu-R30 000 awunike usathane wesangoma.
Kudala uWilliam Gulwa, 60, waseTshwane wayezwa ubuhlungu eqolo waya esangomeni eNigel, eKurhuleni.
Isangoma asigcinanga ngokumnika umuthi, kodwa sathi singamsiza nangeLotto.
"Sangitshela ukuba ngithenge amathikithi amahlanu eLotto,” kusho uWilliam.
“Ngenza njengokusho kwaso, kodwa nganga wina.”
UWilliam wadumala kodwa isangoma sathi angadikibali.
“Kulokhu sangitshela ukuthi ngithenge amanye amathikithi amane – nangempela ngayibamba,” kuqhuba uWilliam.
“Ngathatha ithikithi ngayanalo esangomeni. Salithatha ithikithi sangitshela ukuthi ngilethe u-R30 000 ukuze sizithokozise sibonge nabaphansi.”
“Ngenze njengokusho kwaso isangoma, ngasinika imali engango-R30 000 – kodwa kuthe uma sengiphindela kusona ukuze phela sibungaze, isangoma asisabonwa, sesiye KwaZulu-Natal,” usho kanje.
“Lowo osebenzisana nesangoma wathi uzongisiza ngithole ithikithi lami kanye nemali kodwa lokho kuzongidla ephaketheni.”
Okhulumela abakwaGidani uThembi Tulwana, ukuqinisekisile ukuthi impela yaba ngu-R19 680 776 imali eyabanjwa ngomhlaka-26 Septhemba 2012.
Okhulumela amaphoyisa aseNigel uWarrant Officer Madeleine von Wielligh uthe abophiko oluphenya ngamacala ahlobene nobugebengu eNigel baphenya ngecala lokweba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
Sebehlonziwe ababulawe ngamaphoyisa emayiniComment on this story
INTATHELI YESOLEZWE
SEBEYAZIWA abasebenzi basemayini iLomnin, eMarikana, eNorth West abadutshulwe bafa ngesikhathi besesitelekeni ngoLwesine.
Laba basebenzi abangu-34 bamenyezelwe izolo nguNgqongqoshe ehhovisi likaMengameli Jacob Zuma, uMnuz Collins Chabane, oqokelwe ukuhola ithimba longqongqoshe abajutshwe nguZuma ukuthi kube yibo ababhekana nendaba yalesi sibhicongo nalabo ababulewe kuso.
“Izidumbu zabo bonke laba abashonile zigcine zihlonziwe ukuthi ngezobani futhi badabuka kuphi kanti omunye wabo kutholakale ukuthi udabuka kwelinye lamazwe angaphandle,” kusho uChabane.
Laba basebenzi bashone ngeledlule belandela abanye abangu-10 okubalwa phakathi kwabo onogada namaphoyisa ashone ngaphambi kokuthi kube nesibhicongo sangoLwesine esidonse amehlo omhlaba.
Lesi siteleka simise yonke into kuleya mayini kangangokuthi nesimo sokubiza kwe-platinum siqalile ukuzwela ezimakethe zomhlaba njengoba le mayini yaseMarikana kuyiyo enkulu ekhiqiza i-platinum.
Abasebenzi kule mayini kuthiwa bebekhala ngamaholo befuna ukunyuselwa imali kusuka ku-R4 000 ngenyanga kuye ku-R12 500 ukuze bakwazi ukubhekana nezidingo zemindeni yabo.
Kumanje kunabasebenzi ababalelwa ku 260 ababoshiwe kanti bafuna ukuthola imvume enkantolo ukuze bakwazi ukuyongcwaba izihlobo zabo.
Laba basebenzi batholana namaphoyisa ngoLwesine kanti kukhalwa ngentelezi ababeyidlile okuyiyo okuthi-wa babekholwa wukuthi izokwenza amaphoyisa angababoni uma sebebhekene nawo .
UChabane uthe ikomiti longqongqoshe selihlanganile nabaholi bezenkolo bamahlelo ahlukene ukuze kukhulekelwe ukuthi simo eMarikana sibuyele kwesejwayelekile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uzimisele ukuhamba ibanga elide kuCafComment on this story
MINENHLE MKHIZE
Ebika eseGoli
USEZITHWESE ijoka lokuhamba ibanga elide kuCaf Confederations Cup umqeqeshi weSuperSport United, uGavin Hunt, onqobe iNedbank Cup ngokuguqisa iMamelodi Sundowns ng 2-0 emdlalweni obungempelasonto e-Orlando Stadium, eGoli.
UHunt uveze ukuthi uzimisele ukuqeda isikhwakhwalala sokushaya udaka kwamaqembu akuleli emiqhudelwaneni yeCaf.
“Iqembu elisezingeni leSuperSport kumele lidlale e-Afrika. Yilapho okumele sizibone khona ukuthi siyizinkunzi ngoba akukho lula ukudlala khona. Emasizinini ambalwa adlule uma ngikhumbula kahle sishaywe yiqembu laseMorroco kuma-quarterfinal. Leli qembu yilo eligcine libe ngompetha. Kulokhu kumele senze kangcono,” kusho uHunt.
ISuperSport ixebule iSundowns ngamagoli kaThabo September noKermit Erasmus.
INingizimu Afrika izomelwa yizikhondlakhondla zamaqembu emdlalweni yeCaf kwazise kuChampions League kuzobe kubhekwe ngabomvu i-Orlando Pirates engompetha be-Absa Premiership.
Ephawula uHunt ugcizelele ukuthi usazoqhubeka nokuqeqesha iSuperSport aseyinqobele izicoco ezintathu zeligi njengoba esethathe eseNedbank Cup.
“Angiyi ndawo, ngesizini ezayo yimina engizokube ngihlezi ebhentshini leSuperSport. NgoMsombuluko (namuhla) ngizohlala nabaphathi ukuze sihlelele isizini ezayo.”
ISuperSpot izolahlekelwa ngabadlali bayo abamqoka ngesizini ezayo – uMorgan Gould kubikwa ukuthi ufunwa yiKaizer Chiefs kanti uTebogo Langerman uyakuSundowns. “selokhu ngafika la kuSuperSport eminyakeni emihlanu mhlawumbe sengilahlekelwe ngabadlali abangu-60 kodwa sihlezi sinamasu okuvala izikhala zabo. Yinto eyenzekayo ebholeni, abadlali bayafika bahambe. Nalokhu kuzokuba yinto efanayo njengoba sizolahlekelwa nguMorgan noLangerman,” kusho uHunt.
ISuperSpot yayigcine ngo-2005 ukunqoba isicoco somkhumulajezi ithatha i-Absa Cup esibizwa ngeNedbank Cup.
“Ngijabule kakhulu. Abadlali bazinikela ngokuphindiwe futhi ngiyethemba ukuthi sizobuya ngezinkani ngesizini ezayo emidlalweni yeligi. Kube kuhle ukuthi sivale isizini ngegiya eliphezulu,” kusho uHunt.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone umninimuzi nabaphangi kubanjwa inkunzi
2013-01-29 16:33
Johannesburg - Umninimuzi kanye nezigelekeqe ezimbili, bashonile esehlakalweni sokudubula kubanjwa inkunzi eBedfordview, e-East Rand, kusho amaphoyisa aseGauteng.
Ngokusho kokhulumela amaphoyisa uCaptain Julia Claassen, uthi abaphangi bangene ngewindi kulo muzi ngoMsombuluko ebusuku, uthi umninimuzi, unkosikazi nezingane bebelele.
"Ngesikhathi bekhomba umninimuzi ngesibhamu, naye ukwazile ukudonsa esakhe. Kube nokudubulana kwasala phansi izidumbu ezintathu," kusho uClaassen.
Unkosikazi nezingane ababanga namyocu.
"Umndeni ukhandlekile kakhulu ngalesi sehlakalo," kusho uClaassen.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Amakhebuli ebiwe abeya eKorea
2011-11-10 10:40
Cape Town - Amaphoyisa athi iziqukathi ezimbili ezazinamakhebuli omthofu kanye ne-aluminium zashaqwa echwebeni eTable Harbour ngoLwesithathu zibheke eKorea.
Ngemuva kokuthola lezi ziqukathi echwebeni lemikhumbi, amaphoyisa athola ukuthi awase-Epping Scrap Metal, kusho ukapteni uFC Van Wyk.
"Ngemuva kophenyo, kwavela ukuthi lezi zintambo kungaba ngezakwa-Eskom, Telkom, Vodacom, Metrorail, City of Cape Town kanye nezinye izinkampani ezisebenzisa izintambo zomthofu," esho.
Eyodwa yeziqukathi ibiphethe intambo yabakwaTelkom enesisindo esingu-167 kilograms, nekhonjwe ngobemele abakwaTelkom.
Ngesikhathi umsebenzi wase-Epping Scrap Metals ephonswa imibuzo, uthe owesilisa wase-Asia udayisele le femu umthofu ngo-R8 000.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
UNdunankulu ukhuza udlame ezimayiniComment on this story
INTATHELI YESOLEZWE
undunankulu waseNorth West, uThandi Modise, usenxuse ukuba kuphele ukungqubuzana okuhambisana nodlame okwenzeka emayini iLonmin, eMarikana.
“Sinxusa ukuthi kube nobumbano, kubuyelwe etafuleni kuxoxwe,” usho kanje uNdunankulu uModise esitatimendeni esithunyelelwe abezindaba.
UNdunankulu uModise udlulise amazwi enduduzo emindenini yabantu abayisishiyagalolunye abashone ngesikhathi kuqubuka izidubedube kule mayini ngoLwesihlanu.
Kwabashonile kubalwa amaphoyisa amabili, onogada ababili, ababhikishi abathathu namanye amadoda amabili.
“Akumele kusebenze amandla, ubudlova, kuze kube nezenzo eziwukwephula umthetho ukuze kuphumelele izingxoxo zamaholo embonini yezimayini,” kusho uNdunankulu.
Uqhube wathi unethemba lokuthi kuzotshalwa amanye amaphoyisa azozoqapha isimo kule ndawo ukuze kube nozinzo.
Udlame oluqubukile luyamaniswa nokungaboni ngaso linye okuphakathi kwamalungu eNational Union of Mineworkers (NUM) nawe-Association of Mineworkers and Construction Union (Amcu), okubikwa ukuthi abhekene ngeziqu zamehlo abanga ukuba ngo-ngqo shishilizi ekuphathweni kwezimayini zendawo.
Okhulumela iCongress of the People (Cope), uPapi Kganare, unxuse izinyunyana ezilwayo nemayini iLonmin ukuba ziluxazulule ngokuthula lolu daba.
“ICope ayihambisani nalezi zenzo ezinodlame ezenzeka ezimayini,” kusho uKganare.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uxolisile ‘umdlwenguli waku-Facebook’Comment on this story
Michelle Jones
OWESILISA olahlwe amacala okudlwengula nokusoconga abesifazane uThabo Bester obedume ngele-”Facebook Rapist” umangaze abaningi izolo ngesikhathi exolisa ngezenzo zakhe zobugebengu kodwa wathi akazi ukuthi wayezenzelani.
UBester ukhulume okokuqala selokhu aboshwa ngezigameko zokuholela abesifazane oPhathe ngenkundla yezokuxhumana nobegcina ngokubadlwengula ababulale.
Lo mlisa ugwetshwe iminyaka engu-50 yinkantolo yaseThekwini ngonyaka odlule ngaphambi kokuthi iJaji ebelibambile, uJudith Cloete, wenkantolo yaseWestern Cape ngoMsombuluko emthole enecala lokudlwengula, ukuphanga intokazi eyayimodela ingunobuhle uNksz Nomfundo Tyhulu (23) .
Kuzo zombili lezi zinkantolo obekuqulwa kuzo amacala akhe utholwe enamacala okubulala nokuphanga abesifazane abesuke ebawaka ngenkundla yezokuxhumana ebethembisa nemisebenzi yokumodela esezingeni.
Izolo uBester uvele enkantolo ngenhloso yokuthi kuncishiswe isigwebo sakhe nalapho ebefakaza ngakho konke okwenzeka ngesikhathi ebulala uNksz Tyhulu.
Ethula ubufakazi uthe ngesikhathi ehlangana noNksz Tyhulu ngoJanuwari wangonyaka odlule waba nobudlelwane obuhle obaholela ukuthi basondelane ngendlela engachazeki.
Uthe bake bahambela eKapa ngoSepthemba, baqasha nendawo yokulala, okuyinto eyenzeka ngaphambi kokuthi kuqubuke ingxabano eyasuka ngaphambi kokuthi balale.
Eqhuba uthe ezintathakusa wavuka waqonda ekhishini nalapho afika wathatha ummese ngenhloso yokuthi akwazi ukuthatha i-laptop neselula kaNksz Tyhulu.
Ngesikhathi ephendula imibuzo kammeli wakhe uPeter Burger, uBester ukhombise ukuzisola ngezinto azenza.
“Namanje angikwazi engangikwenza futhi ngizimisele ukuthwala izono zami. Ngaphandle kwalokho ngizizwa njengomuntu ongazi ukuthi wayenzani ngaleso sikhathi ikakhulukazi ngalesi sigameko saseKapa,” kusho uBester.
Ubekusho lokhu ekugcizelela ukuthi uNksz Tyhulu wayengumngani omkhulu wakhe kangangokuthi naye wayekholelwa kuye.
UBester ubuye wathi konke ayekwenza wayephoqwa yingcindezi ngenxa yokungabi namali yokuthi anakekele izingane zakhe ezintathu azithole komama abehlukene ezinezinyanga ezingu-18, eneminyaka emibili neneminyaka eyisikhombisa.
Emibuzweni abephonswa yona ngokuthi kungani abulala uNksz Tyhulu, uthe akazi ukuthi wayekwenzelani lokhu futhi uyaxolisa ngoba wayengakuhlelile kodwa kwazenzakakela nje.
UBester kuvela nokuthi wake waboshwa eneminyaka engu-17 ngenxa yakho ukweba nokuhlupha kodwa inkantolo yamnikeza isigwebo sokuthi agadwe ngunina ngoba iminyaka yayingamvumeli ukuthi aboshwe.
UMmeli kaBester uthe kumele ehliselwe isigwebo sakhe ngoba usemncane futhi nezingane zakhe zisencane.
Uzogwetshwa kusasa eKapa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-IFP ithi akusukunyelwe izingane zishone esibhedlela
2013-01-08 13:02
Johannesburg - Iqembu iNkatha Freedom Party lithi kumele kuphenyisiswe ngokushona kwezingane ezine, ezishonele esibhedlela ziguliswa yisifo eselaphekayo.
Izingane zishone esibhedlela saseLimpopo iGeorge Masebe Hospital, ngemuva kokuxinwa wuhudo nokuphalaza.
Ukushona kwezingane kukhombisa ukuthi kunenkinga ekhona, kunjalo nabasebenzi basesibhedlela baba nokudembesela, kusho okhulumela iqembu uHilda Msweli.
“Uma abasizi bezempilo bengazikhathalele izimpilo zabantu, uma kumele kushone izingane njengoba kwenzekile. Nakanjani kumele kuphenywe,” ekhuluma.
Iqembu lithi kumele uNgqongqoshe woMnyango wezeMpilo esifundazweni uNorman Mabasa, aphenye ngalesi sigameko.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kukhalwa ngesandla sensimbi eNkosiniComment on this story
CELANI SIKHAKHANE
ABANTU baseMpendle KwaZulu-Natal abangaphansi kwesizwe sakwaNxamalala bakhala ngendodana yomfowabo kaMengameli Jacob Zuma eyiNkosi abayisola ngokubathwalisa kanzima ngemithetho eyishaya endaweni.
Inkosi Simphiwe Kwazini Zuma isolwa ngokuhlawulisa abantu okuthiwa basuke belahlwe ngamacala izinkomo nezimbuzi kanti abanye bayadingi-swa endaweni.
“Lo muntu useyiqedile imfuyo yethu esihlawulisa ngikhuluma nje ekhaya ngo-2010 wathatha izinkomo ngoba ethi zidle amasimu abantu kumanje nguyena ofuye ukwedlula wonke umuntu endaweni. Okunye okwenzekayo wukuthi uma ukhulelise intombazane wahluleke ukuyihlawula Inkosi ikuphoqa ukuthi ukhiphe inkomo yokugeza isizwe, uphinde ukhokhe kubo kwentombazane” kusho ilungu lomphakathi.
UZuma kuthiwa useke wahlawulisa omunye wabaholi bendabuko ngaphansi kwakhe oyisibonda izimbuzi ezintathu wamxosha nasesikhundleni.
UNkk Swelekile MaShezi Dlungwana (67) ongomunye wabantu asebeke bahlawula eNkosini, waphoqwa ukuba ashiye umuzi wakhe edingiswa ngoba exabane nomakhelwane.
“Umakhelwane wami wabanjwa nendoda yomuntu beficwa ngunkosikazi. Wavele walwa nami wathi yimina engimumpimpile wangithuka nami ngaphindisela. Inkosi yabe isingihlawulisa u-R800 yathi angithuthe endaweni ngishiye umuzi wami,” kusho uNkk Dlungwana.
Inkosi yakwaNxamalala ivamise ukuba nemicimbi yesizwe ngoDisemba esuke ihanjelwe nguyise omncane uMengameli Zuma.
Ingene kulesi sikhundla ngo-2004 ithatha izintambo kunina owayeyibambele ngemuva kokukhothama kukayise Inkosi uNkantshamela Zuma.
Ngesikhathi iziphendulela Inkosi uZuma, ithe kuyayethusa lokhu okushiwoyo ngoba kayinaso isihluku esishiwoyo.
“Njengesizwe sinemithetho esisebenza ngaphansi kwayo futhi nezinqumo ezisuke zithathwa kulabo abasuke bebhekene namacala azithathwa yimi kodwa siyavumelana njengomkhandlu mayelana nesinqumo okusuke kufanele sithathwe ngalowo muntu. Ngaphandle kwalokho nalezi zinkomo okukhulunywa ngazo kusuke mhlambe kuyimali engu-R500 nayo ayizi kimi kodwa ingena kwi-akhawunti yesizwe. Okunye kuba ukuthi uma abantu bexabene siye sikhiphe isinqumo sokuthi abahlukaniswe kubekhona esimthuthisayo simnike indawo mahhala ukuze kubekhona ukuthula,” kusho uZuma.
Mayelana nodaba lukaNkk Dlungwana uthe akulona iqiniso ukuthi babemdingisa kodwa babemsusa eduze kukamakhelwane wakhe bamnikeza indawo okwakumele ayokwakha kuyo ukuze kugwemeke umsindo.
Induna yesizwe uMnuz Sam Zuma, ngesikhathi iphawula ithe kuke kwaba nezinkomo ebezitholakala zingenabani bese iNkosi izithatha ihamba izigcine bese ibiza umhlangano wokuthi abantu abazozihlonza .
Ithe kodwa manje ayisakwenzi ngoba yibo futhi abantu abesebethi iyazeba izinkomo zabo.
AbomNyango wezokuBusa ngokubambisana abatholakalanga ukuba baphawule.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuzophepha eGoli ngamaholidi - Umasipala
2012-12-04 16:34
Johannesburg - Kwethulwe izinhlelo zokuqinisekisa ukuphepha edolobheni laseGoli, njengoba kuza isikhathi samaholidi kaKhisimusi, kusho uMasipala waseGoli ngoLwesibili.
"Lona ngunyaka esizimisele ngawo ukuthi kube ngunyaka onokuphepha. Kubalulekile ukuthi umphakathi ube yingxenye yalolu hlelo," kusho isitatimende sikamasipala.
Abahlali baseGoli bayalwe ukuthi basebenzisane namaphoyisa kanye nezinhlaka zezokuthula ezikhona.
"Inhloso enkulu wukuthi kuqwashiswe umphakathi, uphinde ufundiswe ukusebenzisana nezikhulu ekuzameni ukuletha ukuthula."
Umasipala uveze ukuthi uzobhekisisa izinhlelo zokuphepha emgwaqeni, izinhlelo zokuhanjiswa kwamanzi, ukuphepha kwabahamba ngezinyawo kanjalo nezinhlelo zokugwema ubugebengu.
Isitatimende siqhubeke sathi abantu abahlala edolobheni abazohambela kwezinye izindawo, nabo bayayalwa ukuthi bafike bakhombise ukufundiseka, baziphathe kahle.
Amaphoyisa omgwaqo kuthiwe nawo azotshwala kuzo zonke izindawo edolobheni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Voice of America
Indaba
- IMF: Umnotho weZimbabwe Ulakho Ukuthuthuka
- 'Kulilungelo Lami Ukuba NguMongameli'
- Umanyano weCrisis in Zimbabwe Coalition Ubamba Umhlangano eHarare
- Ingcwethi Zidlana Ingqondo Ngokwenziwa NguNkosikazi Grace Mugabe
- Intathelizindaba Zithwaliswanzima Ngabezombusazwe
- Ikhansili yeVictoria Falls Ichasisa Ngohlupho Lwamanzi Kulelidolobho
- IMF: Umnotho weZimbabwe Uzathuthuka Kancane Ngomnyaka Ozayo
- Abantu Abanengi Kabalwazi Uhlelo LweZimAsset
- Abalimi Bathi Inengi Alikaqalisi Ukulungiselela Ukulima Elizweni
- Ukusungulwa Kwenhlanganiso Yokuphathisa Amantombazana Kudala Inkulumo
Indaba
Studio 7
LiveTalk


text:
Kushone 5 kuhlasela iTsunami
2013-02-06 12:01
Honiara - Ukuzamazama komhlaba okungu-8.0 magnitude kuhlasele esiqhingini iSolomon
Islands ngoLwesithathu, kwaba ne-tsunami engatheni.
Kulesi sehlakalo kushone abantu abahlanu kwathi imizi eminingi yacekeleka phansi.
Itsunami lena ihlasele eSolomons, iseVanuatu kanjalo naseNew Caledonia.
"EFiji kube nesiphithiphithi abantu bezama ukubaleka i-tsunami emgwaqeni iSuva," kusho isakhamuzi esibhale kuTweeter uRatu
Nemani Tebana.
EJapan kwahlasela i-tsunami ngoMashi ka-2011, kwashona abantu abangaphezu kuka-19 000.
AbePacific Tsunami Warning Center bahlehlise ukuxwayisa ngale-tsunami, kwathi emuva kwamahora amabili behlehlisile, yase ihlasela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AFP


text:
Kuboshwe amabhungu ngokuduna imoto
2012-12-20 12:48
Pietermaritzburg - Amaphoyisa abophe amabhungu amabili mayelana nokuthumba indoda nokuyiduna imoto yayo yohlobo lweVolvo S40 enkabeni yedolobha eMgungundlovu.
Umsolwa wesithathu usagcwele amathafa.
Okhulumela amaphoyisa uCaptain Thulani Zwane uthe la basolwa beze kuHoosen Mohamed, 47, bacela ukumgezela imoto yakhe ngesikhathi kusavale irobhothi ezimpambanweni zomgwaqo uMasukwana noHoosen
Haffejee Street ekuseni ngoLwesibili.
Ube esebanika u-R20, kodwa wathi imoto yakhe ayidingi ukuwashwa.
Kuthiwa babe sebevula umnyango wemoto bakhipha imimese bayalela uMohamed ukuba aphume emotweni.
Base bembopha izandla bamvalela ebhuthini lemoto bahamba naye bayomlahla eceleni komgwaqo.
Imoto itholakale ifihlwe phakathi kwemizi eMpophomeni.
Abasolwa baneminyaka engu-15 no-18 ubudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
U-Obama uthembisa okuhle kodwa
2013-01-23 07:16
Oslo - Ubephelezelwa yizincomo uMengameli waseMelika uBarack Obama ngesikhathi ezibophezela ekutheni uzobe ehola impi emelene nokuguquguquka kwesimo sezulu.
Lokhu kwafinyelela kwangqingetshe ngesikhathi amazwe elwisana ngokuthi ngubani okumele akhokhe imali ezosetshenziswa ukwehlisa i-carbon
emissions.
Izingqungquthela zeminyaka azikaphumi nesisombululo ngale nkinga ethi uma isihlasele kubonakale izikhukhula, isiphepho nesomiso.
U-Obama ukhulume wenaba ngesikhathi efungiswa ngoMsombuluko wathi uma behluleka ukubhekana nale nkinga "bayobe baphoxa abantwana babo kanjalo nezizukulwane eziyolandela".
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters